Državni proračun Republike Hrvatske

Katančićeva 5

10000 Zagreb

Žiro račun: **HR1210010051863000160**

BILJEŠKE UZ FINANCIJSKE IZVJEŠTAJE ZA RAZDOBLJE 1. SIJEČNJA – 31. PROSINCA 2020.

# Zakonski okvir

* Zakon o proračunu (Narodne novine, br. 87/08, 136/12 i 15/15)
* Zakon o izvršavanju Državnog proračuna Republike Hrvatske za 2020. (Narodne novine, br. 117/19, 32/20, 42/20, 58/20 i 124/20)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (Narodne novine, br. 03/15, 93/15, 135/15, 2/17, 28/17, 112/18, 126/19 i 145/20)
* Pravilnik o proračunskim klasifikacijama (Narodne novine, br. 6/10, 120/13 i 01/20)

# BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka 1.

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2020. i uključuje prihode i primitke, rashode i izdatke Državnog proračuna, bez prihoda i primitaka, rashoda i izdataka proračunskih korisnika državnog proračuna.

Podaci za popunjavanje financijskih izvještaja dobivaju se iz Glavne knjige proračuna koju informatički podržava SAP sustav.

Poslovanje Državnog proračuna obavlja se preko jedinstvenog računa riznice u HNB broj: HR1210010051863000160 za kunsko poslovanje i deviznih računa u poslovnim bankama.

Bilješka 2.

U obrascu PR-RAS iskazani su:

|  |  |
| --- | --- |
| * ukupni prihodi poslovanja (AOP 001) | 79.908.948.520 |
| * ukupni rashodi poslovanja (AOP 148) | 101.834.233.975 |
| ***manjak prihoda poslovanja (AOP 283)*** | ***21.925.285.455*** |
| * ukupni prihodi od prodaje nefinancijske imovine (AOP 289) | 370.662.240 |
| * ukupni rashodi za nabavu nefinancijske imovine (AOP 341) | 237.304.183 |
| ***višak prihoda od nefinancijske imovine (AOP 398)*** | ***133.358.057*** |
| * ukupni primici od financijske imovine i zaduživanja (AOP 410) | 62.351.830.215 |
| * ukupni izdaci za financijsku imovinu i otplate zajmova (AOP 518) | 32.570.217.980 |
| ***višak od financijske imovine (AOP 625)*** | ***29.781.612.235*** |
| ***višak prihoda i primitaka (AOP 631)*** | ***7.989.684.837*** |

U 2020. su prihodi poslovanja ostvareni u iznosu od 79,9 milijardi kuna, odnosno 29,3% manje nego prethodne godine, dok su rashodi poslovanja ostvareni u iznosu od 101,8 milijardi kuna, odnosno 11,7% manje nego prethodne godine. Pad ukupnih prihoda poslovanja proizašao je najvećim dijelom iz pada prihoda na robu i usluge (uslijed izbijanja pandemije koronavirusom obustavljen je rad gostiteljskih objekata, casina, automat klubova i kladionica te sportskih i rekreacijskih centara, a s ciljem ograničavanja okupljanja radi sprječavanja prijenosa bolesti COVID-19) i pada prihoda od doprinosa (od 1. siječnja 2020. prihode od doprinosa za mirovinsko osiguranje u svojoj glavnoj knjizi evidentira, i u svojim financijskim izvještajima iskazuje Hrvatski zavod za mirovinsko osigurane te se, sukladno izmjenama Zakona o doprinosima, od 1. siječnja 2019. ne plaćaju doprinosi za nezaposlene i ozljede na radu).

Rashodi poslovanja ostvareni su u iznosu od 101,8 milijardi kuna, odnosno za 11,7% manje u odnosu na ostvarenje 2019. godine. Pad ukupnih rashoda poslovanja proizašao je iz pada ostalih nespomenutih rashoda i financijskih rashoda. Manjak prihoda poslovanja utvrđen za 2020. iznosi 21,9 milijardi kuna, dok je manjak prihoda poslovanja u 2019. iznosio 2,3 milijardi kuna. U 2020. prenesen je manjak prihoda poslovanja u iznosu od 82,7 milijardi kuna, pa ukupni manjak prihoda poslovanja za prijenos u 2021. iznosi 104,7 milijardi kuna.

Prihodi od prodaje nefinancijske imovine ostvareni su u 2020. u iznosu 370,7 milijuna kuna što predstavlja smanjenje ostvarenja ovih prihoda od 41% u odnosu na 2019. godinu. Rashodi za nabavu nefinancijske imovine su u 2020. ostvareni u iznosu od 237,3 milijuna kuna, odnosno 343,3% više nego u prethodnoj godini. Rast ukupnih rashoda za nabavu nefinancijske imovine proizašao je iz rasta rashoda za nabavu prijevoznih sredstava u pomorskom i riječnom prometu. U skladu s kretanjem ostvarenih prihoda (smanjenje) i rashoda (povećanje), ostvareni višak prihoda od prodaje nefinancijske imovine se smanjio za 76,8% u 2020. u odnosu na ostvarenje 2019. U 2020. višak prihoda od prodaje nefinancijske imovine iznosi 133,4 milijuna kuna, a u 2019. je iznosio 575 milijuna kuna.

Manjak prihoda od prodaje nefinancijske imovine prenesen u 2020. iznosi 35 milijardi kuna, pa ukupni manjak prihoda od prodaje nefinancijske imovine za prijenos u 2021. iznosi 34,9 milijardi kuna.

U 2020. su primici od financijske imovine i zaduživanja iznosili 62,4 milijarde kuna, odnosno povećali su se za 78,7% u odnosu na 34,9 milijardi kuna primitaka ostvarenih u 2019. godini. Izdaci za financijsku imovinu i otplate zajmova ostvareni su u 2020. u iznosu od 32,6 milijardi kuna, odnosno 13,1% više nego u 2019. kada su ostvareni u iznosu od 28,8 milijardi kuna. U 2020. ostvaren je višak primitaka od financijske imovine nad izdacima u iznosu od 29,8 milijardi kuna, kao i u prethodnoj godini kada je ostvaren višak u iznosu od 6,1 milijardi kuna.

U 2020. je prenesen višak primitaka od financijske imovine iz prethodnih godina u iznosu od 123,9 milijardi kuna, pa ukupni višak primitaka za prijenos u 2021. iznosi 153,7 milijardi kuna.

Ukupni rezultat Državnog proračuna za 2020. je višak prihoda i primitaka u iznosu od 7,9 milijardi kuna, a s obzirom na to da je u 2020. prenesen višak prihoda i primitaka u iznosu od 6,1 milijardu kuna, ukupni višak prihoda i primitaka raspoloživ u sljedećem razdoblju iznosi 14,0 milijardi kuna.

Bilješka 3.

AOP 003 do 011 Porez i prirez na dohodak

Prihodi od poreza na dohodak nisu ostvareni ni u 2019. godini niti u 2020. Razlog navedenom je što su porez i prirez na dohodak od kapitala te ostali porezi i prirezi na dohodak prihod jedinica lokalne i područne (regionalne) samouprave.

Bilješka 4.

AOP 012 do 017 Porez na dobit

Prihodi od poreza na dobit ostvareni su u 2020. u iznosu od 9.306.092.983 u odnosu na ostvarenih 9.303.113.921 u 2019. Budući da se porez na dobit u tekućoj godini plaća na temelju poslovanja poduzetnika prethodne godine, ostvarenje ove vrste prihoda u 2020. godini u odnosu na 2019. nije reflektiralo negativan utjecaj pandemije koronavirusa. Dakle, prikupljeni prihodi od poreza na dobit rezultat su vrlo dobrog poslovanja poduzeća u 2019.

Bilješka 5.

AOP 024 do 031 Porezi na robu i usluge

Porezi na robu i usluge u 2020. godini iznose 63 milijarde kuna te su za 13% manji u odnosu na prethodnu godinu. Navedeno smanjenje rezultat je pogoršanja makroekonomskih pokazatelja zbog pandemije koronavirusa i poreznih izmjena s fiskalnim učinkom.

Porez na dodanu vrijednost u 2020. godini ostvaren je u iznosu od 47,2 milijarde kn, što je 14% manje u odnosu na ostvarenje u 2019. Prikupljeni prihodi od PDV-a rezultat su pada osobne potrošnje uslijed mjera poduzetih u svrhu sprečavanja širenja koronavirusa i poreznog rasterećenja smanjenjem PDV-a za pripremu i usluživanje hrane u ugostiteljstvu s 25% na 13%.

Prikupljeni prihodi od trošarina u 2020. ostvareni su za 10,6% manje u odnosu na 2019. pod utjecajem pada potrošnje trošarinskih proizvoda uslijed mjera poduzetih u svrhu sprečavanja širenja koronavirusa te uvođenja povrata dijela plaćene trošarine na dizelsko gorivo koje se koristi u željezničkom prometu robe i putnika i potpunog oslobođenja od plaćanja trošarine na električnu energiju u željezničkom prometu robe i putnika. Uz navedeno, provedena je i promjena oporezivanja bezalkoholnih pića po udjelu dodanih šećera umjesto dosadašnjeg linearnog količinskog oporezivanja po hektolitru te daljnja korekcija iznosa trošarina na alkohol i duhan.

Bilješke 6.

AOP 039 Doprinosi

Prihodi od doprinosa u 2020. godini ostvareni su u iznosu od 11,7 milijuna kuna te bilježe značajno međugodišnje smanjenje u odnosu na 2019. godinu kada su ostvareni u iznosu 24,1 milijardi kuna. Razlog navedenom smanjenju je to što, počevši od 1. siječnja 2020., a temeljem preporuka Državnog ureda za reviziju, prihode od doprinosa za mirovinsko osiguranje u svojoj glavnoj knjizi evidentira, i u svojim financijskim izvještajima iskazuje Hrvatski zavod za mirovinsko osiguranje u okviru podskupine 622 Doprinosi za mirovinsko osiguranje. Do 2020. godine doprinosi za mirovinsko osiguranje su se iskazivali u Glavnoj knjizi i u financijskim izvještajima državnog proračuna (financijski izvještaj razine 13) kao prihodi od doprinosa unutar podskupine računa 622 Doprinosi za mirovinsko osiguranje.

Slijedom navedenoga, Ministarstvo financija dalo je uputu Financijskoj agenciji (FINA) da se uplate doprinosa za mirovinsko osiguranje, sukladno Naredbi o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2019. godini (Narodne novine, broj 12/19 i 61/19), od 1. siječnja 2020. u sustavu državne riznice iskazuju na korisniku 08620 Hrvatski zavod za mirovinsko osiguranje.

Doprinosi za zapošljavanje u 2020. ostvareni su u iznosu od 11,7 milijuna kuna. Prema izmjenama Zakona o doprinosima koji je donesen 26. studenoga 2018., od 1. siječnja 2019. godine ne plaćaju se doprinosi za nezaposlene i ozljede na radu, stoga se navedeno ostvarenje u 2020. odnosi na zaostale uplate iz prethodnih razdoblja.

Bilješka 7.

AOP 052 Tekuće pomoći od institucija i tijela EU

Sredstva pomoći od institucija i tijela EU su se u 2020., u skladu s člankom 67. stavak 2. Pravilnika o proračunskom računovodstvu i računskom planu, priznavala u prihode razmjerno troškovima provedbe projekata koji su nastali u istoj godini. Tekuće pomoći od institucija i tijela EU ostvarene su u 2020. u iznosu od 2.567.603.799 kuna, što je 15,9% više u odnosu na ostvarenje u prethodnom izvještajnom razdoblju. Od ukupnog iznosa pomoći od EU evidentiranog u izvještaju, 2,5 milijardi kuna se odnosi na refundacije Europskog poljoprivrednog jamstvenog fonda (EPJF).

Bilješka 8.

AOP 075 do 082 Prihodi od financijske imovine

U okviru prihoda od financijske imovine, prihodi od kamata na oročena sredstva i depozite po viđenju ostvareni su u iznosu od 10.790.520 kuna, odnosno 82% manje u odnosu na ostvarenje 2019. godine. Ovi prihodi odnose se na kamate na kratkoročna oročavanja povremenih viškova slobodnih novčanih sredstava. Nadalje, ostvareni prihodi iz dobiti trgovačkih društava, kreditnih i ostalih financijskih institucija po posebnim propisima u 2020. veći su u odnosu na 2019. za 144,9%. Najveći iznos prihoda po osnovi dobiti trgovačkih društava i banaka u vlasništvu države uplatila je Hrvatska elektroprivreda d.d. i to u iznosu od 664,4 milijuna kuna, a slijedi FINA s uplatom od 40 milijuna kuna, te Odašiljači i veze d.o.o s uplatom od 31,3 milijuna kuna. Uplata dobiti HNB-a u 2020. godini iznosila je 117,4 milijuna kuna.

Prihodi od zateznih kamati u 2020. ostvareni su u iznosu od 158.077.200 kn, od čega se 41.488.462 kn odnosi na odobrenu predstečajnu nagodbu nad društvom Apartmani Medena d.d. prema kojem Ministarstvo financija ima potraživanje s osnova izdanih i protestiranih državnih jamstava te je svoju tražbinu u iznosu od 92.895.126,20 kuna prijavilo u predstečajni postupak. U navedenom predstečajnom postupku prihvaćen je plan namirenja kojim se navedena tražbina Ministarstva financija regulirala nenovčanim namirenjem zamjenom za zemljište (100% glavnice i redovne kamate tj. 51.406.663,85 kuna i 100% zatezne kamate tj. 41.488.462,35 kuna) u iznosu od 92.895.126,20 kuna.

Prihodi od dividendi ostvareni su u 2020. u iznosu od 87.965.458 kuna, što je smanjenje od 86,7% u odnosu na ostvarenje u 2019. Osnovni razlog navedenog smanjenja je odgoda uplate dividende INA-e koja je umjesto u 2020. godini uplaćena početkom 2021.

Bilješka 9.

AOP 084 Naknade za koncesije

S osnove naknada za koncesije ukupno je u 2020. ostvareno 219,7 milijuna kuna, što je 34,4% manje u odnosu na ostvarene prihode u 2019. Na to smanjenje najviše je utjecalo smanjenje učešća prihoda državnog proračuna u zajedničkim prihodima proračuna države, županije i grada/općine zbog promjene podzakonskih akata, te odluka davatelja koncesija o odgodi i/ili oslobođenju od plaćanja koncesijske naknade zbog epidemije koronavirusa.

Bilješka 10.

AOP 089 Ostali prihodi od nefinancijske imovine

U 2020. godini ostali prihodi od nefinancijske imovine ostvareni su u iznosu od 5,2 milijuna kuna, što je 86,9% manje u odnosu na ostvarenje u 2019. kada je ostvareno 39,9 milijuna kuna ostalih prihoda od nefinancijske imovine. Navedena razlika proizlazi iz značajne uplate u državni proračun u 2019. u iznosu od 5.377.219,75 USD, 171.517,56 GBP te 141.975,65 CHF na osnovu procesa raspodjele novčanih sredstava Svjetske organizacije za intelektualno vlasništvo (WIPO) temeljem Madridskog sporazuma o međunarodnoj zaštiti žigova te pripadajućeg Protokola temeljem sukcesije država slijednica bivše SFRJ proces koji je započeo 2010. godine, a završen je krajem 2018. te su u 2019. godini uplaćene navedene svote.

Bilješka 11.

AOP 093 Prihodi od kamata na dane zajmove kreditnim i ostalim financijskim institucijama u javnom sektoru AOP 094 Prihodi od kamata na dane zajmove trgovačkim društvima u javnom sektoru, AOP 096 Prihodi od kamata na dane zajmove trgovačkim društvima i obrtnicima izvan javnog sektora i AOP 097 Prihodi od kamata na dane zajmove drugim razinama vlasti

Republika Hrvatska - Ministarstvo financija i Hrvatska banka za obnovu i razvitak dana 26. lipnja 2020. sklopili su Ugovor o zajmu broj: 1/2020, radi ublažavanja negativnih posljedica epidemije koronavirusa i provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta. Temeljem navedenog zajma ostvaren je prihod od kamata na dane zajmove kreditnim i ostalim financijskim institucijama u javnom sektoru u iznosu od 6.262.500 kuna. Sredstva su uplaćena na račun državnog proračuna 15. prosinca 2020. Spomenutim Ugovorom o zajmu navedeno je da se na isplaćeni iznos zajma obračunava kamata po fiksnoj stopi od 0,9% godišnje te da se kamata plaća polugodišnje.

Nadalje, u 2020. evidentirano je 934,6 tisuća kuna prihoda od kamata na dane zajmove trgovačkim društvima u javnom sektoru te 272,4 milijuna kuna prihoda od kamata na dane zajmove drugim razinama vlasti. To su prihodi od kamata na dane zajmove koje su Hrvatske autoceste, Autocesta Rijeka - Zagreb uplatile u državni proračun, a po osnovi Ugovora s Ministarstvom financija vezano uz financijsko restrukturiranje cestarskih društava odnosno refinanciranja njihovih obveza temeljem izdane obveznice. Naime, Ugovorom o prijenosu sredstava Ministarstvo financija je sredstva prikupljena izdavanjem euroobveznica ustupilo u korist HAC-a, ARZ-a i HC-a. Na ustupljena sredstva obračunava se kamata koja je identična onoj koju plaća Ministarstvo financija, te su navedena društva dužna uplatiti iznos obračunatih kamata u korist Državnog proračuna prije dospijeća obveze Ministarstva financija.

Važno je za naglasiti kako se prihodi od kamata na dane zajmove koje su Hrvatske autoceste, Autocesta Rijeka - Zagreb uplatile u državni proračun od 2020. godine evidentiraju na odjeljku 6437 Prihodi od kamata na dane zajmove drugim razinama vlasti, a ne na odjeljku 6434 Prihodi od kamata na dane zajmove trgovačkim društvima u javnom sektoru s obzirom na to da su navedeni subjekti od 2020. godine izvanproračunski korisnici državnog proračuna.

Iznos od 1,6 milijuna kuna iskazan na AOP-u 096 Prihodi od kamata na dane zajmove trgovačkim društvima i obrtnicima izvan javnog sektora odnosi se na uplatu Autoceste Zagreb-Macelj d.o.o. Naime, s računa zajma Državnog proračuna koncesionaru se nadoknađuje razlika prognoziranih prihoda i rashoda odnosno stvarno ostvarenih prihoda i rashoda, sukladno Ugovoru o doprinosu za pad prometa (TSCA), koji je obveza Republike Hrvatske, kao davatelja koncesije. Temeljem navedenoga koncesionaru se isplaćuju sredstva koja predstavljaju kredit, a koncesijsko društvo, Autocesta Zagreb-Macelj d.o.o. ga se obvezuje vratiti u državni proračun, s kamatom od 6% obračunatom do trenutka vraćanja, kada se za to stvore ugovorni uvjeti. Naime, uz autocestu Zagreb-Macelj nalazi se državna cesta DC1 (G.P. Macelj (gr. R. Slovenije) – Krapina – Zagreb – Karlovac – Gračac – Knin – Brnaze – Split (D8)), koja je ujedno i prihvatljiv alternativni prometni pravac za vozila koja prometuju navedenom dionicom. Nadalje, promet navedenom dionicom neposredno utječe na smanjenje broja prolazaka vozila koncesijskim područjem pod upravljanjem društva Autocesta Zagreb-Macelj d.o.o. Manji broj vozila direktno dovodi do smanjenja iznosa koji je Republika Hrvatska, temeljem ugovorne dokumentacije, dužna isplatiti za iznose PDV-a cestarine za vozila koja prometuju koncesijskim područjem i 56% iznosa cestarine koji korisnici autoceste plaćaju prolaskom dionice Mokrice-Krapina. Istovremeno, smanjenjem prometa, a posljedično i prihoda na koncesijskom području pod upravljanjem društva Autocesta Zagreb-Macelj d.o.o., Republika Hrvatska temeljem Ugovora o doprinosu za pad prometa (TSCA) isplaćuje veći iznos TSCA za razliku od prognoziranih odnosno ostvarenih rashoda/prihoda uzrokovanih padom prometa na koncesijskom području, a sve sukladno ugovornoj dokumentaciji.

Bilješka 12.

AOP 127 Donacije od pravnih i fizičkih osoba izvan općeg proračuna

U 2020. godini prihodi od tekućih donacija iznosili su 55.466.447 kn. Temeljem Odluka Vlade Republike Hrvatske o otvaranju računa za donacije financijskih sredstava u akciji „Hrvatska protiv koronavirusa", akciji „Zajedno za Zagreb" (Narodne Novine, br.: 36/2020) i akciji „Pomoć za obnovu nakon potresa“ (Narodne Novine, br.: 147/2020) uplate doniranih financijskih sredstava namijenjenih za borbu protiv epidemije bolesti COVID-19 uzrokovane virusom SARS-CoV-2, za sanaciju posljedica potresa u Gradu Zagrebu i okolici i sanaciju posljedica potresa u gradovima Petrinji, Sisku i Glini te drugim gradovima i općinama koje su pogodili razorni potresi, uplaćuju se na račun Državnog proračuna Republike Hrvatske.

Bilješka 13.

AOP 191 Troškovi sudskih postupaka

U 2020. godini na ime troškova sudskih postupaka ostvareno je 20.293.419 kn odnosno 273,5% više u odnosu na ostvarene rashode u 2019. Najznačajniji rashodi odnose se na troškove arbitražnih postupaka koji se protiv Republike Hrvatske vode pred Međunarodnim centrom za rješavanje investicijskih sporova (ICSID) zbog navodnih povreda ugovora o poticanju i zaštiti ulaganja.

Bilješka 14.

AOP 195 Kamata na izdane trezorske zapise, AOP 197 Kamate za izdane obveznice i AOP 202 Kamate za primljene kredite i zajmove od kreditnih i ostalih financijskih institucija izvan javnog sektora

U 2020. evidentirano je 14,8 milijuna kuna kamata za izdane trezorske zapise što je manje za 51,1% u odnosu na 2019. Potkraj 2020. godine kamatne stope na trezorske zapise u kunama s rokom od 364 dana iznosile su 0,06% te su ostale nepromijenjene u odnosu na 2019. godinu. Nepromijenjene su ostale i kamatne stope na trezorske zapise s valutnom klauzulom s rokom od 364 dana te su potkraj 2020. godine iznosile -0,05%. Kamatne stope na eurske trezorske zapise (plative u eurima) s rokom dospijeća od 364 dana iznosile su 0,06%.

Kamate za izdane domaće i inozemne obveznice u 2020. evidentirane su u iznosu od 6.997.671.754.

Republika Hrvatska se u lipnju 2020. zadužila na međunarodnom financijskom tržištu izdavanjem euroobveznica u iznosu od 2 milijarde eura. Obveznice su izdane po cijeni od 98,572% nominalnog iznosa uz nepromjenjivi kamatni kupon od 1,5% godišnje, što čini prinos do dospijeća od 1,643%. Obveznice su uplaćene 17. lipnja 2020., a datum dospijeća obveznica je 17. lipnja 2031.

Sredstva ostvarena ovim zaduženjem koristila su se, između ostalog, za otplatu iznosa 1,25 milijardi dolara međunarodnih obveznica, koje su dospjele 14. srpnja 2020. Ova desetogodišnja dolarska obveznica izdana je u srpnju 2010. godine uz nepromjenjivi kamatni kupon 6,625% godišnje.

Republika Hrvatska se u veljači, svibnju i srpnju 2020. godine zadužila izdavanjem obveznica uz plasman na domaćem tržištu kapitala.

U veljači su izdane obveznice u iznosu od 5 milijardi kuna s dospijećem 3. ožujka 2025. po cijeni 99,406% nominalnog iznosa uz nepromjenjivi kamatni kupon od 0,25% godišnje.

Obveznice u iznosu od 800 milijuna eura uz valutnu klauzulu također su izdane u veljači, ali s dospijećem 3. ožujka 2040. po cijeni 99,472% nominalnog iznosa uz nepromjenjivi kamatni kupon od 1,25% godišnje. U istom mjesecu su izdane obveznice indeksirane na kretanje tečaja kune prema euru u iznosu 4 milijarde kuna s dospijećem 27. studenog 2034. po cijeni 98,374% nominalnog iznosa uz nepromjenjivi kamatni kupon 1,00% godišnje. Ovo izdanje obveznica je konsolidirano s izdanjem iznosa od 7,5 milijardi kuna obveznica pod oznakom RHMF-O-34BA iz studenog 2019. godine te s njim čini integralno izdanje u iznosu 11,5 milijardi kuna.

U svibnju su izdane obveznice s dospijećem 5. svibnja 2027. u iznosu 1,445 milijardi eura uz valutnu klauzulu. Izdane su po cijeni 100,00% nominalnog iznosa, uz nepromjenjivi kamatni kupon 0,75% godišnje.

U srpnju su izdane obveznice u iznosu 2,46 milijardi kuna s dospijećem 14. prosinca 2026. godine po cijeni 121,307% nominalnog iznosa uz nepromjenjivi kamatni kupon 4,25% godišnje, što čini prinos do dospijeća od 0,85%. Ovo izdanje obveznica je konsolidirano s izdanjem iznosa od 10 milijardi kuna obveznica pod oznakom RHMF-O-26CA5 te s njim čini integralno izdanje u iznosu 12,46 milijardi kuna. U istom mjesecu su izdane obveznice u iznosu 2,59 milijardi kuna s dospijećem 7. veljače 2028. godine po cijeni 114,163% nominalnog iznosa uz nepromjenjivi kamatni kupon 2,875% godišnje, što čini prinos do dospijeća od 0,94%. Ovo izdanje obveznica je konsolidirano s izdanjem iznosa od 5,5 milijardi kuna obveznica pod oznakom RHMF-O-282A2 te s njim čini integralno izdanje u iznosu 8,09 milijardi kuna.

Tijekom 2020. godine dospjele su i iskupljene dvije obveznice izdane na domaćem tržištu kapitala. Dospjelo je i iskupljeno 5 milijardi kuna obveznica koje su izdane 2010. godine uz kupon 6,75% te 1 milijardu eura obveznica izdanih također 2010. godine uz kamatni kupon od 6,5%.

Kamate za primljene kredite i zajmove od kreditnih i ostalih financijskih institucija izvan javnog sektora u 2020. godini iznosile su 61,2 milijuna kuna.

* Kredit u iznosu od 800.000.000,00 kuna

Republika Hrvatska se u siječnju zadužila na domaćem financijskom tržištu u iznosu 800 milijuna kuna uz fiksnu kamatnu stopu 0,46% godišnje. Glavnica će se otplatiti jednokratno 17. veljače 2025.

* Kredit u iznosu od 1.800.000.000,00 kuna

Republika Hrvatska se u ožujku zadužila na domaćem financijskom tržištu u iznosu 1,8 milijardi kuna uz fiksnu kamatnu stopu 1,35% godišnje. Glavnica će se otplatiti jednokratno 31. svibnja 2025.

* Kredit u iznosu od 1.140.000.000,00 kuna

U istom mjesecu Republika Hrvatska se zadužila na domaćem financijskom tržištu u iznosu 1,14 milijardi kuna, uz varijabilnu kamatnu stopu u visini prinosa TZ na 182 dana uvećanog za kamatnu maržu u iznosu 1,2% godišnje. Glavnica će se otplatiti jednokratno 30. rujna 2023.

* Kredit u iznosu od 370.000.000,00 kuna

Istovremeno, Republika Hrvatska se zadužila na domaćem financijskom tržištu u iznosu 370 milijuna kuna uz fiksnu kamatnu stopu 0,95% godišnje. Glavnica će se otplatiti jednokratno 30. travnja 2022.

* Kredit u iznosu od 750.000.000,00 kuna

Republika Hrvatska se u ožujku zadužila na domaćem financijskom tržištu i u iznosu 750 milijuna kuna uz fiksnu kamatnu stopu 1,3% godišnje. Glavnica će se otplatiti u jednakim šestomjesečnim ratama, zaključno sa 30. travnja 2025.

* Kredit u iznosu od 750.000.000,00 kuna

U istom mjesecu se Republika Hrvatska zadužila u još jednom iznosu od 750 milijuna kuna, ali uz fiksnu kamatnu stopu 1,00% godišnje, dok će se glavnica otplatiti u jednakim šestomjesečnim ratama, zaključno sa 30. travnja 2023.

* Kredit u iznosu od 500.000.000,00 kuna

U travnju se Republika Hrvatska zadužila u iznosu 500 milijuna kuna uz fiksnu kamatnu stopu 0,98% godišnje. Glavnica će se otplatiti jednokratno 10. travnja 2025.

* Kredit u iznosu od 700.000.000,00 kuna

U istom mjesecu se Republika Hrvatska zadužila u iznosu 700 milijuna kuna uz fiksnu kamatnu stopu 0,73% godišnje. Glavnica će se otplatiti u tri jednake godišnje rate od kojih posljednja dospijeva 30. travnja 2023.

* Kredit u iznosu od 1.200.000.000,00 kuna

U lipnju se Republika Hrvatska zadužila u iznosu 1,2 milijarde kuna uz promjenjivu kamatnu stopu u visini prinosa TZ na 182 dana uvećanog za kamatnu maržu u iznosu 1,25% godišnje. Glavnica će se otplatiti u dvije jednake rate, od kojih prva dospijeva četiri godine, a druga pet godina od sklapanja Ugovora o kreditu. Sredstva ostvarena ovim zaduženjem koristila su se, između ostalog, za prijevremenu otplatu dvaju kredita u iznosima 37,5 milijuna eura i 4,9 milijuna eura.

Bilješka 15.

AOP 209 Negativne tečajne razlike i razlike zbog primjene valutne klauzule

Na datum 5. studenog 2019. godine iskupljena je obveznica nominalne vrijednosti 1,5 milijardi USD. Zbog razlike između tečaja iskupa (6,681003) i tečaja na datum 1. siječnja 2011. godine (5,52386) nastala je tečajna razlika u iznosu 1.735.710.000‬ kuna. Slijedom navedenog na ovom AOP-u postoji veliko odstupanje u odnosu na prethodnu godinu.

Bilješka 16.

AOP 211 Ostali nespomenuti financijski rashodi

U 2020. ostali nespomenuti rashodi ostvareni su u iznosu od 308.487.467 kuna što je povećanje od 285,3% u odnosu na 2019. Razlog navedenog je iskazivanje diskonta na izdane vrijednosne papire unutar odjeljka 3434 Ostali nespomenuti financijski rashodi počevši od 2020. za razliku od dosadašnjeg iskazivanja u okviru podskupine 341 Kamate za izdane vrijednosne papire.

Bilješka 17.

AOP 217 Subvencije kreditnim i ostalim financijskim institucijama izvan javnog sektora i AOP 218 Subvencije trgovačkim društvima i zadrugama izvan javnog sektora

U 2020. je s ciljem povećanja kapaciteta potrebnih za obavljanje poslova u okviru novih i izmijenjenih programa osiguranja namijenjenih za pomoć gospodarstvu uslijed pandemije COVID-19 iz Državnog proračuna RH u Garantni fond osiguranja izvoza uplaćeno 150 milijuna kuna. Preraspodjelom Državnog proračuna za 2020. (Narodne novine, broj 45/20) za Program povlaštenog financiranja po kreditnim programima HBOR-a u 2020. odobreno je 30 milijuna kuna te Izmjenama i dopunama Državnog proračuna Republike Hrvatske za 2020. (Narodne novine, broj 124/20) dodatno 15 milijuna kuna, što ukupno iznosi 45 milijuna kuna evidentiranih rashoda u 2020.

Bilješka 18.

AOP 229 Tekuće pomoći unutar općeg proračuna i AOP 230 Kapitalne pomoći unutar općeg proračuna

Tekuće pomoći unutar općeg proračuna u 2020. godini ostvarene su u iznosu od 581.987.077 kuna, u odnosu na ostvarenje od 92.659.547 u 2019. godini. Temeljem članka 24. stavka 1. Zakona o izvršavanju Državnog proračuna Republike Hrvatske za 2020. godinu (Narodne novine, br. 117/19, 32/20, 42/20, 58/20 i 124/20), jedinicama lokalne i područne (regionalne) samouprave se tijekom 2020. godine isplaćivala pomoć u visini procijenjenoga gubitka prihoda temeljem povećanja osnovnog osobnog odbitka sukladno izmjenama propisa kojima je uređeno oporezivanje dohotka, a koje je stupilo na snagu 1. siječnja 2020. te su im se isplaćivale kompenzacijske pomoći temeljem članka 15. stavka 2. Zakona o financiranju jedinica lokalne i područne (regionalne) samouprave (Narodne novine, br. 127/17 i 138/20; dalje: Zakon).

Kapitalne pomoći unutar općeg proračuna u 2020. ostvarene su u iznosu od 113.700.000 kuna, a odnose se na pomoć Sisačko-moslavačkoj županiji i Zagrebačkoj županiji za ublažavanje i djelomično uklanjanje posljedica šteta od potresa te Splitsko-dalmatinskoj županiji za ublažavanje i djelomično uklanjanje posljedica prirodne nepogode uzrokovane poplavom pravnim i fizičkim osobama na području Grada Vrgorca, temeljem rješenja Vlade Republike Hrvatske na teret proračunske zalihe.

Bilješka 19.

AOP 243 Kapitalni prijenosi između proračunskih korisnika istog proračuna

U 2020. rashodi za kapitalne prijenose između proračunskih korisnika istog proračuna u iznosu od 2.166.250 kuna odnose se za nabavu uređaja za umjetnu ventilaciju, kako bi se osigurali nužni preduvjeti za liječenje COVID-19 virusa za Kliniku za infektivne bolesti "Dr. Fran Mihaljević".

Bilješka 20.

AOP 274 Kapitalne pomoći kreditnim i ostalim financijskim institucijama te trgovačkim društvima izvan javnog sektora i AOP 275 Kapitalne pomoći poljoprivrednicima i obrtnicima

U 2020. ostvareni su rashodi za kapitalne pomoći kreditnim i ostalim financijskim institucijama te trgovačkim društvima izvan javnog sektora u iznosu od 33.489.923 kune te kapitalne pomoći poljoprivrednicima i obrtnicima u iznosu od 1.056.834 kune. S aktivnosti A767064 Postupanja po kreditima odobrenim od strane bivšeg FRZ-a u 2020. izvršeni su povrati za pojedine korisnike kredita bivšeg Fonda za razvoj i zapošljavanje na ime otpisa odobrenih temeljem Odluke Vlada Republike Hrvatske o otpisu potraživanja po kreditima odobrenim po Kreditnom programu zapošljavanja razvojačenih pripadnika Hrvatske vojske i kreditima odobrenim od strane bivšeg Fonda za razvoj i zapošljavanje (Klasa: 022-03/19-04/56, Urbroj: 50301-29/09-19-3) od 15. ožujka 2019. godine.

Bilješka 21.

AOP 344 Zemljište

U 2020. evidentirani su rashodi za zemljišta u iznosu od 95.163.010 kuna.

1. Dana 1. siječnja 2020. godine odobrena je predstečajna nagodba nad društvom Apartmani Medena d.d. Ministarstvo financija ima potraživanje prema navedenom društvu s osnova izdanih i protestiranih državnih jamstava te je svoju tražbinu u iznosu od 92.895.126,20 kuna prijavilo u predstečajni postupak. U navedenom predstečajnom postupku prihvaćen je plan namirenja kojim se navedena tražbina Ministarstva financija regulirala nenovčanim namirenjem zamjenom za zemljište (100% glavnice i redovne kamate tj. 51.406.663,85 kuna i 100% zatezne kamate tj. 41.488.462,35 kuna) u iznosu od 92.895.126,20 kuna.

2. Radi osiguranja novčane tražbine iz Ugovora o dugoročnom kreditu broj 38/2008-FRZ, sklopljenog dana 27. kolovoza 2008. godine između Hrvatske poštanske banke d.d., Zagreb (u ime i za račun Fonda za razvoj i zapošljavanje, Zagreb) i društva EKO GRAD d.o.o., Vukovar (kao korisnika kredita), društva Vilinske poljane d.o.o. Donja Stubica (kao sudužnika) i Davora Vlajčevića (kao jamca platca), zasnovano je založno pravo na nekretninama u vlasništvu društva Vilinske poljane d.o.o. Donja Stubica temeljem Sporazuma br. 246/08 o zasnivanju založnog prava (simultane hipoteke) na nekretninama radi osiguranja od 28. kolovoza 2008. godine u korist Fonda za razvoj i zapošljavanje na nekretninama upisanim kod Općinskog suda u Zlataru, Zemljišnoknjižni odjel Donja Stubica, k.o. Stubičko Podgorje:

- Udio ½ k.č.br. 6/5 te k.č.br. 6/15 u zk.ul.br. 1026,

- Udio ½ k.č.br. 19 u zk.ul.br. 1660,

- Udio ½ k.č.br. 6/6, k.č.br. 6/7, k.č.br. 6/16, k.č.br. 8 te k.č.br. 14/1 u zk.ul.br. 1657,

- Udio ½ k.č.br. 13/4, k.č.br. 15/3, k.č.br. 20/1 te k.č.br. 20/3 u zk.ul.br. 1659,

- k.č.br. 112/1, k.č.br. 112/2 te k.č.br. 135 u zk.ul.br. 1689 (k.č.br. 112/1 i k.č.br. 135 sada upisane u zk.ul.br. 1849).

U stečajnom postupku koji se vodi nad stečajnim dužnikom Vilinske poljane d.o.o., za navedene nekretnine Ministarstvo financija RH je, kao slijednik bivšeg Fonda za razvoj i zapošljavanje, na dražbama održanim 24. lipnja 2020. godine, sukladno odredbama čl. 247. st. 7. Stečajnog zakona (Narodne Novine 71/15, 104/17), kao prvi razlučni vjerovnik u prednosnom redu izjavilo da koristi pravo prvokupa stavljanjem u prijeboj svoje tražbine s protutražbinom stečajnog dužnika po osnovi cijene u visini utvrđene vrijednosti nekretnine od 2.440.378,17 kuna. Rješenjima Trgovačkog suda u Zagrebu pod poslovnim brojevima: 72. St-1693/2013-205, 72. St-1693/2013-206, 72. St-1693/2013-207, 72. St-1693/2013-208, 72. St-1693/2013-209 od 7. srpnja 2020. godine nekretnine su dosuđene kupcu, Republika Hrvatska, Ministarstvo financija, OIB: 52634238587.

Dana 23. rujna 2020. godine doneseno je rješenje o namirenju temeljem kojeg je Ministarstvo financija namirilo troškove stečajnog postupka u iznosu od 172.494,46 kuna.

Zaključkom Trgovačkog suda u Zagrebu od 19. listopada 2020. godine predmetne nekretnine predane su u posjed kupcu Republici Hrvatskoj, a dana 29. listopada 2020. godine Općinski sud u Zlataru, zemljišnoknjižni odjel Donja Stubica je rješenjem pod poslovnim brojem Z-11267/2020 te dana 30. studenog 2020. godine rješenjem pod poslovnim brojem Z-12460/2020, dopustio upis vlasništva.

Ministarstvo financija iznos kupovnine umanjen za troškove, odnosno za iznos od 2.267.883,71 kune, evidentiralo je zamjenu zemljišta za namirenje tradžbine.

Bilješka 22.

AOP 372 Prijevozna sredstva u pomorskom i riječnom prometu

U 2020. godini evidentirani su rashodi za nabavu prijevoznih sredstava u pomorskom i riječnom prometu u iznosu od 142.141.173 kuna. Vlada Republike Hrvatske na sjednici održanoj 29. listopada 2020. donijela je Zaključak Klasa:022-03/20-07/306, Urbroj:50301-05/27-20-2 kojim je zadužila Ministarstvo financija da sudjeluje u elektroničkoj javnoj dražbi koju provodi Financijska agencija od 12. kolovoza 2020. do 3. studenog 2020., preda ponudu za kupnju broda Nov. 514 kao dijela stečajne mase društva Uljanik d.d. u stečaju, Pula, ponudi početnu cijenu od 142.141.173,00 kuna i eventualno licitira do maksimalnog iznosa svojih potraživanja od 174.285.865,34 kune, kupi brod Nov. 514 i prenese Ministarstvu prostornog uređenja, graditeljstva i državne imovine na upravljanje. S tim u vezi, Rješenjem Trgovačkog suda u Pazinu Broj: 1 St-95/2019-407 od 10. studenog 2020. godine, kupcu Republici Hrvatskoj, Ministarstvu financija, dosuđen je brod u gradnji ULJANIK 514, za iznos od 142.141.172,80 kuna. Temeljem istog Rješenja, Ministarstvo financija je dana 30. studenoga 2020. godine uplatilo puni iznos kupovnine te je dana 7. prosinca 2020. godine Trgovački sud u Pazinu donio Zaključak o predaji broda u gradnji ULJANIK 514 Republici Hrvatskoj, Ministarstvu financija.

Bilješka 23.

AOP 410 Primici od financijske imovine i zaduživanja

Na AOP-u 410 Primici od financijske imovine i zaduživanja iskazan je iznos od 62.351.830.215 kuna koji označava naplaćene primitke od financijske imovine i zaduživanja. U odnosu na 2019. godinu u kojoj je ostvareno 34.890.253.207 kuna iskazano je povećanje od 78,7%.

Bilješka 24.

AOP 424 Primici (povrati) glavnice zajmova danih trgovačkim društvima u javnom sektoru

U 2020. godini na AOP-u 424 ostvareno je 53.054.134 kune. Značajno povećanje primitaka u 2020. godini u odnosu na 1.615.495 kuna ostvarenih u 2019. rezultat je u predstečajnom postupku prihvaćenog plana namirenja kojim se tražbina Ministarstva financija nad društvom Apartmani Medena d.d. za potraživanje s osnova izdanih i protestiranih državnih jamstava u iznosu od 92.895.126,20 regulirala nenovčanim namirenjem zamjenom za zemljište (100% glavnice i redovne kamate tj. 51.406.663,85 kuna).

Bilješka 25.

AOP 433 Povrat zajmova danih tuzemnim trgovačkim društvima izvan javnog sektora

U 2020. godini povrati zajmova danih tuzemnim trgovačkim društvima izvan javnog sektora ostvareni su u iznosu od 708,9 milijuna kuna što je za 243,4% više u odnosu na 2019. godinu. Razlog značajnog povećanja je naplaćeni iznos od 502.371.720,44 kune u stečajnom postupku društva Uljanik d.d., u stečaju iz prodaje broda Novogradnja 500.

Također, u stečajnom postupku društva Uljanik d.d., u stečaju Ministarstvo financija je izvršilo prijeboj svoje tražbine s osnove protestiranih i plaćenih državnih jamstava priznate u stečajnom postupku sa kupoprodajom cijenom Novogradnje 514 koja je na drugoj elektroničkoj javnoj dražbi iznosila 142.141.172,80 kuna.

Bilješka 26.

AOP 446 Primici od povrata depozita od kreditnih i ostalih financijskih institucija – tuzemni

U 2020. godini ostvareno je 2,3 milijardi kuna primitaka od povrata depozita od kreditnih i ostalih financijskih institucija, a koje se odnose na razročenje sredstava iz 2019. u Zagrebačkoj banci d.d.

Bilješka 27.

AOP 453 do AOP 455 Obveznice

Republika Hrvatska se u veljači, svibnju i srpnju 2020. godine uz plasman na domaćem tržištu kapitala zadužila izdavanjem obveznica.

U veljači su izdane obveznice u iznosu od 5 milijardi kuna s dospijećem 3. ožujka 2025. po cijeni 99,406% nominalnog iznosa uz nepromjenjivi kamatni kupon od 0,25% godišnje. Obveznice u iznosu od 800 milijuna eura uz valutnu klauzulu također su izdane u veljači, ali s dospijećem 3. ožujka 2040. po cijeni 99,472% nominalnog iznosa uz nepromjenjivi kamatni kupon od 1,25% godišnje. U istom mjesecu su izdane obveznice indeksirane na kretanje tečaja kune prema euru u iznosu 4 milijardi kuna s dospijećem 27. studenog 2034. po cijeni 98,374% nominalnog iznosa uz nepromjenjivi kamatni kupon 1,00% godišnje. Ovo izdanje obveznica je konsolidirano s izdanjem iznosa od 7,5 milijardi kuna obveznica pod oznakom RHMF-O-34BA iz studenog 2019. godine te s njim čini integralno izdanje u iznosu 11,5 milijardi kuna.

U svibnju su izdane obveznice s dospijećem 5. svibnja 2027. u iznosu 1,445 milijardi eura uz valutnu klauzulu. Izdane su po cijeni 100,00% nominalnog iznosa, uz nepromjenjivi kamatni kupon 0,75% godišnje.

U srpnju su izdane obveznice u iznosu 2,46 milijarde kuna s dospijećem 14. prosinca 2026. godine po cijeni 121,307% nominalnog iznosa uz nepromjenjivi kamatni kupon 4,25% godišnje, što čini prinos do dospijeća od 0,85%. Ovo izdanje obveznica je konsolidirano s izdanjem iznosa od 10 milijardi kuna obveznica pod oznakom RHMF-O-26CA5 te s njim čini integralno izdanje u iznosu 12,46 milijardi kuna. U istom mjesecu su izdane obveznice u iznosu 2,59 milijarde kuna s dospijećem 7. veljače 2028. godine po cijeni 114,163% nominalnog iznosa uz nepromjenjivi kamatni kupon 2,875% godišnje, što čini prinos do dospijeća od 0,94%. Ovo izdanje obveznica je konsolidirano s izdanjem iznosa od 5,5 milijardi kuna obveznica pod oznakom RHMF-O-282A2 te s njim čini integralno izdanje u iznosu 8,09 milijardi kuna.

Tijekom 2020. godine dospjele su i iskupljene dvije obveznice izdane na domaćem tržištu kapitala. Dospjelo je i iskupljeno 5 milijardi kuna obveznica koje su izdane 2010. godine uz kupon 6,75% te 1 milijardu eura obveznica izdanih također 2010. godine uz kamatni kupon od 6,5%.

Republika Hrvatska se u lipnju 2020. zadužila na međunarodnom financijskom tržištu izdavanjem euroobveznica u iznosu od 2 milijarde eura. Obveznice su izdane po cijeni od 98,572% nominalnog iznosa uz nepromjenjivi kamatni kupon od 1,5% godišnje, što čini prinos do dospijeća od 1,643%. Obveznice su uplaćene 17. lipnja 2020., a datum dospijeća obveznica je 17. lipnja 2031. Sredstva ostvarena ovim zaduženjem koristila su se, između ostalog, za otplatu iznosa 1,25 milijardi dolara međunarodnih obveznica, koje su dospjele 14. srpnja 2020. Ova desetogodišnja dolarska obveznica izdana je u srpnju 2010. godine uz nepromjenjivi kamatni kupon 6,625% godišnje.

Bilješka 28.

AOP 467 Primici od prodaje dionica i udjela u glavnici trgovačkih društava u javnom sektoru

Primici od prodaje dionica i udjela u glavnici trgovačkih društava u javnom sektoru ostvareni su u iznosu od 21.485.667 kuna, što je 89,6% manje od ostvarenja prethode godine. Situacija na tržištu kapitala uzrokovana epidemijom koronavirusa rezultirala je drastičnim padom potražnje na tržištu, padom cijena dionica/poslovnih udjela, smanjenjem volumena prodaje i potražnje na tržištu jer su potencijalni investitori zaustavili investicijska ulaganja u dionice/poslovne udjele zbog financijske nesigurnosti i pada vlastitih financijskih prihoda i primitaka.

Bilješka 29.

AOP 475 Primljeni krediti i zajmovi od međunarodnih organizacija, institucija i tijela EU te inozemnih vlada (AOP 476 do 479)

Vlada RH donijela je Odluku o davanju ovlasti ministru financija za potpisivanje Sporazuma o zajmu između EU kao zajmodavca i RH kao zajmoprimca za privremenu potporu radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (tzv. instrument SURE). Instrument SURE uspostavljen je odlukom Vijeća EU u svibnju 2020. godine za podršku radnim mjestima i radnicima. Cilj uspostave navedenog instrumenta je omogućavanje dodatne financijske pomoći pogođenim državama članicama u iznosu do 100 milijardi eura u obliku zajmova EU. Iznos od 4.538.248.200 kuna odnosi se na povlačenje prve tranše zajma EIB-a br. 89.118 (Projekt nacionalnog sufinanciranja EU fondova u razdoblju od 2014. - 2020. godine / B) u iznosu od 90 mil. eura (678.792.600,00 kuna) te povlačenje dviju tranši zajma Europske komisije (Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE)) u ukupnom iznosu od 510 mil. eura (3.859.455.600,00 kuna). Dodatno, u 2020. godini ostvaren je primitak po CEB zajmu LD 1845 (2014) (Projekt zaštite od poplava) u iznosu od oko 9,3 mil. eura. Povučena sredstva CEB zajma su putem Ministarstva gospodarstva i održivog razvoja kanalizirana Hrvatskim vodama kao korisniku zajma.

Bilješka 30.

AOP 483 Primljeni zajmovi od ostalih financijskih institucija u javnom sektoru

U 2020. godini ostvareno je 52.124.117 kuna primitaka od zajmova od ostalih financijskih institucija u javnom sektoru. Sukladno odredbama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine br. 60/14 i 135/15, 86/18, 56/19 i 91/19), članak 10. stavak 2. i članak 11. stavak 1., Središnji registar osiguranika (REGOS) prosljeđuje sredstva nepovezanih uplata doprinosa za obvezna mirovinska osiguranja odnosno sredstva ostvarena od uplata osiguranika koji nisu odabrali mirovinski fond na privremeni račun. Upravljanje privremenim računom, kao i visina, način obračuna, rok isplate kamata te nadzor nad privremenim računom regulirani su Sporazumom o upravljanju privremenim računom kojeg su zaključili Ministarstvo financija, Hrvatska agencija za nadzor financijskih usluga i Središnji registar osiguranika (REGOS). Sredstva od nepovezanih uplata doprinosa za obvezna mirovinska osiguranja usmjeravaju se s prolaznog računa na privremeni račun i odmah istog dana na račun državnog proračuna. Također, svakog prvog radnog dana u tjednu za prethodni tjedan REGOS, nakon povezivanja nepovezanih uplata, dostavlja podatke Ministarstvu financija o ukupnom iznosu sredstava koja se usmjeravaju s privremenog na prolazni račun. Uplate sredstva od nepovezanih uplata doprinosa za obvezna mirovinska osiguranja s privremenog računa na račun državnog proračuna evidentiraju se na računu 842410100 Primljeni zajmovi od ostalih financijskih institucija u javnom sektoru – HAGENA, a isplate s računa državnog proračuna na privremeni računa evidentiraju se na računu 542410001 Otplata glavnice primljenih zajmova u javnom sektoru – REGOS. U financijskom izvještaju iskazuje se neto efekt.

Bilješka 31.

AOP 486 Primljeni krediti od tuzemnih kreditnih institucija izvan javnog sektora

Republika Hrvatska se u siječnju zadužila na domaćem financijskom tržištu u iznosu 800 milijuna kuna uz fiksnu kamatnu stopu 0,46% godišnje. Glavnica će se otplatiti jednokratno 17. veljače 2025.

Republika Hrvatska se u ožujku zadužila na domaćem financijskom tržištu u iznosu 1,8 milijardi kuna uz fiksnu kamatnu stopu 1,35% godišnje. Glavnica će se otplatiti jednokratno 31. svibnja 2025. U istom mjesecu Republika Hrvatska se zadužila na domaćem financijskom tržištu u iznosu 1,14 milijardi kuna, uz varijabilnu kamatnu stopu u visini prinosa TZ na 182 dana uvećanog za kamatnu maržu u iznosu 1,2% godišnje. Glavnica će se otplatiti jednokratno 30. rujna 2023. Istovremeno, Republika Hrvatska se zadužila na domaćem financijskom tržištu u iznosu 370 milijuna kuna uz fiksnu kamatnu stopu 0,95% godišnje. Glavnica će se otplatiti jednokratno 30. travnja 2022.

Republika Hrvatska se u ožujku zadužila na domaćem financijskom tržištu i u iznosu 750 milijuna kuna uz fiksnu kamatnu stopu 1,3% godišnje. Glavnica će se otplatiti u jednakim šestomjesečnim ratama, zaključno sa 30. travnja 2025. U istom mjesecu se Republika Hrvatska zadužila u još jednom iznosu od 750 milijuna kuna, ali uz fiksnu kamatnu stopu 1,00% godišnje, dok će se glavnica otplatiti u jednakim šestomjesečnim ratama, zaključno sa 30. travnja 2023.

U travnju se Republika Hrvatska zadužila u iznosu 500 milijuna kuna uz fiksnu kamatnu stopu 0,98% godišnje. Glavnica će se otplatiti jednokratno 10. travnja 2025. U istom mjesecu se Republika Hrvatska zadužila u iznosu 700 milijuna kuna uz fiksnu kamatnu stopu 0,73% godišnje. Glavnica će se otplatiti u tri jednake godišnje rate od kojih posljednja dospijeva 30. travnja 2023.

U lipnju se Republika Hrvatska zadužila u iznosu 1,2 milijarde kuna uz promjenjivu kamatnu stopu u visini prinosa TZ na 182 dana uvećanog za kamatnu maržu u iznosu 1,25% godišnje. Glavnica će se otplatiti u dvije jednake rate, od kojih prva dospijeva četiri godine, a druga pet godina od sklapanja Ugovora o kreditu. Sredstva ostvarena ovim zaduženjem koristila su se, između ostalog, za prijevremenu otplatu dvaju kredita u iznosima 37,5 milijuna eura i 4,9 milijuna eura.

Bilješka 32.

AOP 528 Izdaci za dane zajmove kreditnim i ostalim financijskim institucijama u javnom sektoru

Republika Hrvatska - Ministarstvo financija i Hrvatska banka za obnovu i razvitak zaključili su dana 26. lipnja 2020. Ugovor o zajmu broj: 1/2020 na iznos od 3.000.000.000,00 kuna s rokovima isplate do 1.7.2020. godine u iznosu od 1.500.000.000,00 kuna i do 15.12.2020. godine u iznosu od 1.500.000.000,00 kuna s rokom otplate 15.12.2023., a radi ublažavanja negativnih posljedica epidemije koronavirusa, provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta. Ovaj Ugovor je realiziran samo djelomično, naime 1.7.2020 realizirana je prva isplata zajma u iznosu od 1.500.000.000,00 kuna s obzirom da HBOR tijekom 2020. godine nije imao potrebu za dodatnim sredstvima za osiguranje likvidnosti.

Dodatkom I. Ugovoru o zajmu broj 1/2020 od 04. veljače 2021. ugovoreni iznos zajma umanjuje se na 1.500.000.000,00 kuna.

Bilješka 33.

AOP 532 Izdaci za dane zajmove trgovačkim društvima u javnom sektoru

U okviru AOP-a 532 Izdaci za dane zajmove trgovačkim društvima u javnom sektoru u 2020. godini ostvareno je 504.207.222,88 kuna, a najveći iznos od 170.826.952,26 kuna odnosi se na plaćanja po jamstvima danim na zahtjev društva HŽ Infrastruktura d.o.o. Preostala plaćanja odnose se na izmirenje kreditnih obveza društva HŽ Cargo d.o.o. u iznosu od 29.040.300,51 kune, društva Brodarski institut d.o.o. u iznosu od 714.113,51 kune, društva Đuro Đaković Specijalna vozila d.d. u iznosu od 86.606,34 kune, društva Uljanik d.d., u stečaju u iznosu od 1.730.034,08 kuna, društva Uljanik Brodogradilište d.d., u stečaju u iznosu od 180.157,91 kune i društva 3. Maj Brodogradilište d.d. u iznosu od 1.629.058,27 kuna.

Bilješka 34.

AOP 545 Dani zajmovi drugim razinama vlasti

Nastavno na Zaključak Vlade RH od 17. ožujka 2020., Zakonom o dopunama Zakona o izvršavanju Državnog proračuna Republike Hrvatske za 2020. godinu (Narodne novine, br. 32/20) utvrđena je pravna osnova za isplatu sredstava na ime beskamatnog zajma JLP(R)S, HZMO i HZZO-u, dok je Naputkom o načinu isplate beskamatnog zajma JLP(R)S, HZMO i HZZO-u (Narodne novine, br. 46/20; dalje u tekstu: Naputak) propisan način ostvarivanja prava na beskamatni zajam, sustav izvještavanja te način vođenja evidencija, a uslijed nastupa posebnih okolnosti. Naputak se primjenjuje na sve JLP(R)S, HZMO i HZZO kojima su uslijed odgode plaćanja i/ili obročne otplate, povrata, odnosno oslobođenja od plaćanja poreza na dohodak, prireza porezu na dohodak i doprinosa, sukladno posebnom propisu kojim se uređuje opći porezni postupak, smanjeni prihodi. Naputak nije obvezivao navedene subjekte na uzimanje zajma, već im je samo dana ta mogućnost. Također, korisnici zajma u slučaju da im sredstva zajma više nisu bila potrebna dostavljali su Ministarstvu financija zahtjev za opoziv doznake zajma.

Izmjenama i dopunama Zakona o izvršavanju Državnog proračuna Republike Hrvatske za 2020. godinu u studenom 2020. godine (Narodne novine, br. 124/20) utvrđena je pravna osnova za isplatu sredstava na ime beskamatnog zajma JLP(R)S uslijed pada prihoda u 2020. godini u odnosu na isto razdoblje 2019. godine (01.01.-30.09.), dok su Naputkom o isplati sredstava beskamatnog zajma jedinicama lokalne i područne (regionalne) samouprave uslijed pada prihoda propisani način i kriteriji za isplatu sredstava beskamatnog zajma jedinicama lokalne i područne (regionalne) samouprave koje imaju pad prihoda u 2020. u odnosu na 2019. godinu, kao i način povrata beskamatnog zajma. Ovaj se Naputak primjenjuje na sve jedinice lokalne i područne (regionalne) samouprave koje u 2020. godini imaju pad prihoda u odnosu na 2019. godinu (u daljnjem tekstu: korisnik zajma).

Bilješka 35.

AOP 547 Dani zajmovi županijskim proračunima AOP 548 Dani zajmovi gradskim proračunima AOP 549 Dani zajmovi općinskim proračunima

U 2020. godini na AOP-u 547 iskazano je 99.680.242 kune, na AOP-u 548 796.399.451 kuna i na AOP-u 549 87.997.770 kuna. Razlog povećanja u odnosu na 2019. su isplaćeni beskamatni zajmovi dani županijskim proračunima temeljem Izmjena i dopuna Zakona o izvršavanju Državnog proračuna Republike Hrvatske za 2020. (Narodne novine, br.117/19, 32/20, 42/20, 58/20 i 124/20) i Naputka o načinu isplate beskamatnog zajma JLP(R)S, HZMO i HZZO-u za zajmove temeljem odgode i/ili obročne otplate odnosno oslobođenja od plaćanja poreza na dohodak i prireza porezu na dohodak i doprinosa i temeljem izvršenog povrata preplaćenog poreza na dohodak po godišnjem obračunu za 2019 i zajmove jedinicama lokalne i područne (regionalne) samouprave uslijed pada prihoda.

Bilješka 36.

AOP 550 Dani zajmovi HZMO-u, HZZ-u i HZZO-u

U 2020. godini na AOP-u 550 ostvareno je 1.077.577.956 kuna. Navedeni izdaci odnose se na beskamatne zajmove isplaćen temeljem oslobođenja od doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u, Hrvatskom zavodu za zdravstveno osiguranje koje je isti dužan vratiti u roku od tri godine, počevši od 2021. godine.

Bilješka 37.

AOP 572 Dionice i udjeli u glavnici kreditnih institucija u javnom sektoru

Za osnivački kapital HBOR-a u svrhu poticanja izvoza, infrastrukture i gospodarskih djelatnosti te malog i srednjeg poduzetništva u 2020. izvršeno je rashoda u iznosu 25 milijuna kuna. U odnosu na 2019. izdaci su smanjeni za 25 milijuna kuna.

Bilješka 38.

AOP 576 Dionice i udjeli u glavnici trgovačkih društava u javnom sektoru

Sukladno Odluci Vlade Republike Hrvatske od 14. prosinca 2020. o odobrenju državne potpore društvu Croatia Airlines d.d. sukladno privremenom okviru Europske komisije kojim se državama članicama omogućuje dodatna pomoć gospodarstvu zbog pandemije COVID-19 dana je suglasnost za povećanje temeljnog kapitala društva Croatia Airlines d.d. koje je provedeno ulogom Republike Hrvatske u novcu u iznosu od 350.000.000 kuna (izdavanjem novih 35.000.000 redovnih dionica na ime, nominalnog iznosa 10 kuna po dionici).

Bilješka 39.

AOP 579 Dionice i udjeli u glavnici inozemnih kreditnih i ostalih financijskih institucija

U 2020. godini izdaci za dionice i udjele u glavnici inozemnih kreditnih i ostalih financijskih institucija iznosili su 136.927.218 kuna, odnosno značajno su povećani u odnosu na ostvarenje u 2019. godini. Naime, temeljem Odluke Vlade Republike Hrvatske (Narodne novine, broj 136/2020) o sudjelovanju Republike Hrvatske u općem povećanju kapitala Međunarodne financijske korporacije prema kojem Republika Hrvatska ima pravo upisati 7.047 dionica, u 2020. godini isplaćeno je 117.206.551,68 kuna.

Bilješka 40.

AOP 581 Dionice i udjeli u glavnici tuzemnih trgovačkih društava izvan javnog sektora

U 2020. godini ostvareno je 15.669.674 kune. Navedeni izdaci odnose se na naplatu dugova Republike Hrvatske preuzimanjem imovine slijedećih trgovačkih društava: BATIŽELA TEF d.d., FORTENOVA GRUPA d.d. (Jamnica) i HELIOS FAROS d.d.

Bilješka 41.

AOP 590 Otplata glavnice primljenih kredita od kreditnih institucija u javnom sektoru

U 2020. godini iznos ostvaren je iznos od 1.854.511.293 kune za otplatu glavnice primljenih kredita od kreditnih institucija u javnom sektoru što je 352,7% više u odnosu na 2019. godinu. Navedeno povećanje najvećim dijelom se odnosi na dospijeće glavnice kredita HBOR-a u iznosu od 1,5 mlrd kuna.

Bilješka 42.

AOP 617 Izdaci za otplatu glavnice za izdane trezorske zapise u zemlji

Izdaci za otplatu glavnice za izdane trezorske zapise u zemlji u 2020. godini iznosili su 3.231.030.394 kune. Tijekom 2020. godine održano je 17 aukcija trezorskih zapisa na kojima je bilo ukupno 19 izdanja, od čega 16 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje trezorskih zapisa izraženih i plativih u eurima. Svih 19 izdanja u 2020. godini je bilo s rokom dospijeća od 364 dana. Na aukcijama trezorskih zapisa izdano je ukupno 15,517 milijardi kuna, 159 milijuna eura (plativih u kunama) i 1,034 milijarde eura (plativih u eurima) trezorskih zapisa. Istodobno je iskupljeno 19,237 milijardi kuna, 106,000 milijuna eura (plativih u kunama) i 1,048 milijardi eura (plativih u eurima) trezorskih zapisa. Stanje ukupno upisanih trezorskih zapisa smanjilo se sa 26,3 milijarde kuna, koliko je iznosilo potkraj 2019. godine, na 23,0 milijarde kuna, koliko je iznosilo na kraju 2020.

Bilješka 43.

AOP 620 Izdaci za otplatu glavnice za izdane obveznice u zemlji AOP 621 Izdaci za otplatu glavnice za izdane obveznice u inozemstvu

Izdaci za otplatu glavnice za izdane obveznice u zemlji u 2020. iznosili su 12.221.188.200 kuna što je za 64,4% više u odnosu na 2019. godinu. Tijekom 2020. godine dospjele su i iskupljene dvije obveznice izdane na domaćem tržištu kapitala. Dospjelo je i iskupljeno 5 milijardi kuna obveznica koje su izdane 2010. godine uz kupon 6,75% te 1 milijarda eura obveznica izdanih također 2010. godine uz kamatni kupon od 6,5%.

Izdaci za otplatu glavnice za izdane obveznice u inozemstvu u 2020. godini iznosili su 7.172.537.500 kuna, odnosno 13,4% više od ostvarenih izdataka u 2019. godini. U 2020. godini dospjelo je i iskupljeno milijardu dolara međunarodnih obveznica, koje su dospjele 14. srpnja 2020. Ova desetogodišnja dolarska obveznica izdana je u srpnju 2010. godine uz nepromjenjivi kamatni kupon 6,625% godišnje.

**BILJEŠKE UZ BILANCU**

Bilješka 1.

Obrazac BIL Državnog proračuna izrađen je na temelju podatka sadržanih u Glavnoj knjizi proračuna. Kako je već navedeno, Glavnu knjigu proračuna informatički podržava SAP sustav koji je izgrađen prvenstveno kao transakcijski sustav u koji se ručno unose podaci iz ostalih računovodstvenih sustava proračunskih korisnika temeljem zahtjeva za plaćanje. Kroz projekt povezivanja informacijskih sustava proračunskih korisnika i sustava državne riznice stvorile su se pretpostavke za razvoj cjelovite računovodstvene funkcije. Projektom je razvijen Gateway kao središnji sustav za razmjenu elektroničkih dokumenata između sustava proračunskih korisnika i sustava državne riznice, a povezivanjem svih proračunskih korisnika dobit će se cjeloviti podaci o obvezama korisnika u Glavnoj knjizi proračuna. Iako je napravljen veliki iskorak u stvaranju cjelovite Bilance u odnosu na ranije godine, još uvijek se dio evidencija o obvezama i najveći dio potraživanja koje su unesene u Glavnu knjigu kroz SAP sustav temelje na ručnim knjiženjima djelatnika u Državnoj riznici, a podloga im je u analitičkim evidencijama koje su kod proračunskih korisnika i/ili pojedinih organizacijskih jedinica Ministarstva financija. Kao što je naglašeno, do potpunog povezivanja analitičkih evidencija svih proračunskih korisnika nemoguće je ručnim knjiženjima pratiti sve poslovne događaje i transakcije vezane uz bilančne pozicije svih subjekata središnje države. Konsolidacijom bilanci proračunskih korisnika s bilancom Državnog proračuna dobivaju se sveobuhvatni podaci o potraživanjima i obvezama Državnog proračuna.

Bilješka 2.

AOP 064 Novac u banci i blagajni

Stanje na AOP-u 064 Novac u banci i blagajni obuhvaća novčana sredstva:

**Tablica 1.**

|  |  |  |
| --- | --- | --- |
|  | **NOVČANA SREDSTVA** | **15.830.704.836** |
| 1111 | Novac na žiro računu kod Hrvatske narodne banke | 10.501.815.282 |
| 1112 | Novac na žiro računu kod tuzemnih poslovnih banaka | 5.266.414.154 |
| 1113 | Novac na računu kod inozemnih poslovnih banaka | 659 |
| 112 | Izdvojena novčana sredstva | 62.474.741 |

Bilješka 3.

AOP 074 Depoziti u kreditnim i ostalim financijskim institucijama

U 2019. oročeno je 2.462.195.895 kuna, a u 2020. 61.390.400 kuna. U 2020. oročen je ukupan iznos od 65.351.600 kuna, a odnosi se na kratkoročno oročeni depozit (do 11. siječnja 2021.) kod Hrvatske narodne banke.

Bilješka 4.

AOP 081 Ostala potraživanja

U iznosu od 310.992.722,00 kuna najznačajnije je potraživanje za naknade bolovanja na teret HZZO–a u iznosu od 281.607.110,80 kuna, od čega se 238.582.356,38 kuna odnosi na potraživanja za bolovanje iznad 42 dana, a 43.024.754,42 kune za bolovanje za ozljede na radu. Radi se o potraživanjima za naknadu bolovanja zaposlenih kojima se plaće isplaćuju iz državnog proračuna.

Potraživanja od proračunskih korisnika za povrat u nadležni proračun na dan 31. prosinca 2020. iznose 8.541.418,52 kune.

Bilješka 5.

AOP 084 Zajmovi neprofitnim organizacijama, građanima i kućanstvima u tuzemstvu

Ukupno iskazana potraživanja za dane zajmove neprofitnim organizacijama, građanima i kućanstvima u tuzemstvu iznose 9.382.262,02 kune i odnose se na potraživanja koja je Ministarstvo financija na temelju državnog jamstva isplatilo za Županjsku banku.

Temeljem Rješenja stečajnog vijeća Trgovačkog suda u Osijeku (broj V-ST-20/99-400) od 07.l0.2000. godine, u postupku nad Županjskom bankom d.d. u stečaju, Županja te Izjave o otkazu Ugovora o vođenju komisionih poslova za koje je jamstvo dala Vlada Republike Hrvatske, Županjska banka d.d. u stečaju ustupila je Ministarstvu financija, kao primatelju, potraživanja Županjske banke d.d. u stečaju prema krajnjim korisnicima kredita za kupnju poljoprivredne mehanizacije prema specifikaciji korisnika koja je u prilogu Ugovora i čini njegov sastavni dio, sa stanjem duga u otplati i na dospjelim obvezama, nastala temeljem kredita primljenih od Bayerische Landesbank A.G., te Kaertner Landes und Hypothekenbank A.G.,

Pravna osnova ustupanja je izvršeno plaćanje Ministarstva financija u korist Bayerische Landesbank A.G. te plaćanja svih dospjelih obveza prema Kaertnerlandes und Hypothekenbank, kao kreditora, temeljem izdanih jamstava Republike Hrvatske, Ministarstva financija.

Bilješka 6.

AOP 085 Zajmovi kreditnim institucijama u javnom sektoru

Republika Hrvatska - Ministarstvo financija i Hrvatska banka za obnovu i razvitak zaključili su dana 26. lipnja 2020. Ugovor o zajmu broj: 1/2020 na iznos od 3.000.000.000,00 kuna rokovima isplate do 1. srpnja 2020. u iznosu od 1.500.000.000,00 kuna i do 15. prosinca 2020. u iznosu od 1.500.000.000,00 kuna s rokom otplate 15. prosinca 2023. Ovaj Ugovor je realiziran samo djelomično, naime 1. srpnja 2020. realizirana je prva isplata zajma u iznosu od 1.500.000.000,00 kuna s obzirom da Hrvatska banka za obnovu i razvitak tijekom 2020. nije imala potrebu za dodatnim sredstvima za osiguranje likvidnosti. Dodatkom I. Ugovoru o zajmu broj 1/2020 od 4. veljače 2021. ugovoreni iznos zajma umanjuje se na 1.500.000.000,00 kuna.

Bilješka 7.

AOP 088 Zajmovi trgovačkim društvima u javnom sektoru

Zajmovi dani trgovačkim društvima u javnom sektoru iznosili su na dan 31. prosinca 2020. 1.621.423.912 kuna. Od toga iznosa najznačajnija potraživanja u iznosu od 1.264.596.617,86 kuna odnose se na potraživanja po protestiranim državnim jamstvima od HŽ Infrastrukture (1.166.985.732,48 kuna), HŽ Putnički prijevoz (17.150.039,27 kuna), HŽ Cargo (29.040.300,51 kuna), Dalmacijavina Split (4.800.708,27 kuna), Imunološkog zavoda (39.930.291,63 kune) te Brodarskog instituta (6.689.545,70 kuna). Ostala značajnija potraživanja odnose se na potraživanja za zajmove dane HŽ Cargu (50.000.000 kuna) i Croatia Airlines d.d. (250.000.000 kuna).

Bilješka 8.

AOP 092 Zajmovi tuzemnim trgovačkim društvima izvan javnog sektora i 093 Zajmovi tuzemnim obrtnicima

Potraživanja po danim zajmovima tuzemnim trgovačkim društvima izvan javnog sektora iznose 5.183.491.499,20 kuna, a tuzemnim obrtnicima 57.992.829,02 kune. Potraživanja od trgovačkih društava odnose se na:

* potraživanja za zajmove po protestiranim jamstvima danim tuzemnim trgovačkim društvima izvan javnog sektora iznose 4.405.751.347,99 kuna, a u Tablici 2. dan je analitički prikaz istih.
* potraživanja po danim zajmovima bivšeg Fonda za razvoj i zapošljavanje (FRZ) tuzemnim trgovačkim društvima iznose 777.740.151,21 kuna.

**Tablica 2.**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2020.** |
| 1. | DRNIŠPLAST | 18.535.086,79 |
| 2. | 3. MAJ BRODOGRADILIŠTE | 240.702.059,72 |
| 3. | LJEČILIŠTE TOPUSKO | 35.064.378,73 |
| 4. | HUM | 22.871.287,48 |
| 5. | OLMA MAKARSKA | 6.590.258,54 |
| 6. | ULJANIK PLOVIDBA DD | 263.377.180,43 |
| 7. | VINO ILOK | 6.912.454,59 |
| 8. | ULJANIK BRODOGRADILIŠTE | 1.160.647.280,52 |
| 9. | ULJANIK D.D. | 2.487.503.279,07 |
| 10. | HOTEL NOVI, NOVI VINODOLSKI | 5.514.596,31 |
| 11. | SLUNJČICA, SLUNJ | 291.147,63 |
| 12. | HOTELI OMIŠALJ | 38.549.288,16 |
| 13. | HOTELI ŠOLTA | 10.345.775,23 |
| 14. | PRESIDENT ZADAR | 6.964.073,62 |
| 15. | INKOP | 63.633.201,17 |
| 16. | DIOKI D.D. (CALISKAN) | 38.250.000,00 |
|  | **UKUPNO** | **4.405.751.347,99** |

R.br. 3. - potraživanje u postupku provedbe isknjiženja temeljem odluka Vlade Republike Hrvatske

R.br. 4. - potraživanja koja se namiruju u ovršnom postupku

R.br. 5. – 6. - potraživanje prijavljeno u predstečajni postupak

R.br. 7. – 16. - potraživanje prijavljeno u stečajni postupak

Bilješka 9.

AOP 095 Zajmovi županijskim proračunima; AOP 096 Zajmovi gradskim proračunima; AOP 097 Zajmovi općinskim proračunima

Potraživanja u iznosu od 1.087.009.229 kuna koja se odnose na zajmove dane županijskim, gradskim i općinskim proračunima čine:

* potraživanja po danim beskamatnim zajmovima s osnova odgode i/ili obročne otplate odnosno oslobođenja od plaćanja poreza na dohodak, prireza porezu na dohodak i doprinosa, izvršenog povrata preplaćenog poreza na dohodak i prireza porezu na dohodak po godišnjem obračunu za 2019. te beskamatni zajmovi uslijed pada prihoda u 2020. godinu u odnosu na isto razdoblje 2019. čiji je pregled dan u Tablici 3.1.
* potraživanja za zajmove drugim razinama vlasti po protestiranim jamstvima u iznosu od 1.131.753,69 kuna čiji je pregled dan u Tablici 3.2.
* potraživanja za dane zajmove drugim razinama vlasti za dane međunarodne zajmove - EIB 25749 odnosi se na zajmove dane županijskim proračunima u iznosu 73.223.153 kune (Istarska i Primorsko-goranska) i na zajmove dane gradskim proračunima u iznosu 34.583.464 kune (Rijeka i Šibenik).

**Tablica 3.1**

|  |  |  |
| --- | --- | --- |
| **Red. broj** | **Opis** | **Stanje ukupnih**  **potraživanja na**  **31.12.2020.** |
|  | Beskamatni zajmovi županijskim proračunima kratkoročni | 82.802.766,72 |
|  | Beskamatni zajmovi županijskim proračunima dugoročni | 16.800.000,00 |
|  | Beskamatni zajmovi gradskim proračunima kratkoročni | 665.457.232,29 |
|  | Beskamatni zajmovi gradskim proračunima dugoročni | 125.000.000,00 |
|  | Beskamatni zajmovi općinskim proračunima kratkoročni | 41.110.859,50 |
|  | Beskamatni zajmovi općinskim proračunima dugoročni | 46.900.000,00 |

**Tablica 3.2**

|  |  |  |
| --- | --- | --- |
| **Red. broj** | **Dužnik** | **Stanje ukupnih**  **potraživanja na**  **31.12.2020.** |
| 1. | OPĆINA KRAPINSKE TOPLICE | 40.600,70 |
| 2. | OPĆINA NOVIGRAD PODRAVSKI | 1.091.152,99 |
| ***UKUPNO ZAJMOVI DRUGIM RAZINAMA VLASTI*** | | ***1.131.753,69*** |

Bilješka 10.

AOP 098 Zajmovi HZMO-u, HZZ-u, HZZO-u i AOP 099 Zajmovi ostalim izvanproračunskim korisnicima državnog proračuna

Potraživanja za dane zajmove HZMO-u, HZZ-u, HZZO-u na dan 31. prosinca 2020. iznosila su 1.077.577.956 kuna. Navedena potraživanja odnose se na beskamatne zajmove isplaćene temeljem oslobođenja od doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u, Hrvatskom zavodu za zdravstveno osiguranje koje je isti dužan vratiti u roku od tri godine, počevši od 2021. godine.

Potraživanja za dane zajmove ostalim izvanproračunskim korisnicima državnog proračuna na dan 31. prosinca 2020. iznosila su 9.799.601.513,09 kuna, od čega se najveći dio odnosi na zajmove dane Hrvatskim autocestama d.o.o. u iznosu 5.070.004.420,75 kuna, Hrvatskim cestama d.o.o. u iznosu od 3.898.561.935,65 kuna te Autocesti Rijeka – Zagreb d.d. u iznosu od 640.981.143,59 kuna i preostala su potraživanja za zajmove temeljem Sporazuma o međusobnim obvezama i potraživanjima s Centrom za restrukturiranje i prodaju u iznosu od 190.054.013,09 kuna.

Bilješka 11.

AOP 112 Ispravak vrijednost danih zajmova

Članak 37.a Pravilnika o proračunskom računovodstvu i Računskom planu propisuje obvezu provođenja ispravka vrijednosti svih potraživanja koja udovoljavaju zadanim kriterijima na kraju proračunske godine. Ispravak vrijednosti potraživanja provodi se za sva potraživanja te ne predstavlja promjenu u vrijednosti imovine i obveza, a provodi se zaduženjem odgovarajućeg osnovnog računa u razredu 9 *Vlastiti izvori* i odobrenjem odgovarajućeg osnovnog računa ispravka vrijednosti potraživanja.

Vrijednost potraživanja za dane zajmove ispravljena je u iznosu 4.676.036.456 kuna, a radi se o potraživanjima za dane zajmove Fondu za razvoj i zapošljavanje (FRZ), Brodarskom institutu, Nacionalnim veletržnicama d.d., HŽ Putničkom prijevozu, HŽ Infrastrukturi, Županjskoj banci, Imunološkom zavodu, brodogradilištima Uljanik d.d. i 3. Maj d.d., Hotelima „Novi“ Novi Vinodolski.

Bilješka 12.

AOP 127 Ostali vrijednosni papiri (inozemni)

Iznos od 24.761.836 kuna odnosi se na investicijski fond - J.P. Morgan Fleming.

Bilješka 13.

AOP 134 Dionice i udjeli u glavnici trgovačkih društava u javnom sektoru

Sukladno Odluci Vlade Republike Hrvatske od 14. prosinca 2020. o odobrenju državne potpore društvu Croatia Airlines d.d. sukladno privremenom okviru Europske komisije kojim se državama članicama omogućuje dodatna pomoć gospodarstvu zbog pandemije COVID-19 dana je suglasnost za povećanje temeljnog kapitala društva Croatia Airlines d.d. koje se je provelo ulogom Republike Hrvatske u novcu u iznosu od 350.000.000 kuna (izdavanjem novih 35.000.000 redovnih dionica na ime, nominalnog iznosa 10 kuna po dionici).

Bilješka 14.

AOP 138 Dionice i udjeli u glavnici inozemnih kreditnih i ostalih financijskih institucija

Iznos od 1.166.729.523 kune odnosi se na članski kapital u bankama IBRD, IDA, IFC, MIGA, EIB, EBRD, IDB, CEB i IIC.

**Tablica 4.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1 | IBRD\* | USD | 24.972.651,35 | 153.308.105,54 |
| 2 | IDA\*\* | USD | 5.967.697,00 | 36.635.930,59 |
| 3 | IFC\*\*\* | USD | 23.384.000,00 | 143.555.311,36 |
| 4 | MIGA | USD | 677.759,00 | 4.160.789,61 |
| 5 | EIB | EUR | 79.485.500,00 | 599.074.264,95 |
| 6 | EBRD | EUR | 22.820.000,00 | 171.992.058,00 |
| 7 | CEB | EUR | 2.372.578,00 | 17.881.883,13 |
| 8 | IDB | USD | 6.433.232,60 | 39.493.872,26 |
| 9 | IIC\*\*\*\* | USD | 102.183,41 | 627.308,04 |
| **UKUPNO** | | **USD** | 61.537.523,36 | 377.781.317,41 |
| **EUR** | 104.678.078,00 | 788.948.206,08 |
|  |  |  |  | **1.166.729.523,49** |

\* Stanje na kraju 2018. iznosilo je 21.727.569,85 USD. Sukladno Odluci Vlade RH obveza po osnovi povećanja kapitala IBRD-a plaća se u 5 jednakih obroka u iznosu od 1.629.537,58 USD svaki (od čega 1.355.937,40 USD za opće povećanje kapitala i 273.600,18 USD za selektivno povećanje). Takve iznose potvrdio je i IBRD prije izvršenja prve uplate. Međutim, tek nakon izvršenja plaćanja prvog obroka, Banka je Ministarstvo financija izvijestila da se od iznosa uplate prve rate priznaje samo 1.618.921,70 USD, slijedom čega proizlazi stanje kapitala na kraju 2019. Razlika između uplaćenog i priznatog iznosa prvog obroka iznosi 10.615,88 USD i prebacuje se na buduće obroke (najvjerojatnije na posljednje obroke). Naime, uplatom iznosa od 1.355.937,40 USD dobiva se 56,2 dionice, a uplatom 273.600,18 USD 37,8 dionica, međutim Banka ne može evidentirati broj dionica izražen u decimalnom nego isključivo u cijelom broju, kojom prilikom se decimalni broj dionica zaokružuje i posljedično nastaje ranije spomenuta razlika od 10.615,88 USD. Nadalje, nakon izvršenja plaćanja drugog obroka, Banka je Ministarstvo financija izvijestila da se od iznosa uplate druge rate priznaje samo 1.626.159,80 USD, a da se razlika od 3.377,78 USD također prebacuje na buduće obroke. Slijedom navedenoga, stanje na kraju 2020. jednako je stanju na kraju 2019. uvećanom za priznati iznos drugog obroka.

\*\* Stanje na kraju 2018. iznosilo je 5.914.308,25 USD, a stanje na kraju 2019. 5.904.140,51 USD. Iako nije bilo novih uplata u 2019. stanje obveza na kraju 2018. i kraju 2019. nije identično iz razloga što IDA svaku dosadašnju uplatu, koje se izvršavaju u HRK (izdavanjem mjenica unovčivih na prvi poziv), preračunava u USD po posebnom tečaju, ovisno o datumu izrade izvještaja. Nadalje, stanje obveza na kraju 2020. godine nije rezultat zbroja stanja obveza na kraju 2019. i uplate u 2020. iz prethodno pojašnjenih razloga preračunavanja svake uplate iz HRK u USD koju provodi IDA na datum izrade izvještaja. Također, u stanje obveza nije uvrštena obveza izdavanja mjenice 2026., koja je unovčiva na prvi poziv, u iznosu od 164.701,00 HRK (IDA na 31. prosinca 2020. taj iznos vodi kao 26.781,00 USD).

\*\*\* Iznos uplate u 2020. sastoji se od: iznosa 19.092.000,00 USD (koji je IFC transferirao iz svoje zadržane dobiti u kapital za RH) te iznosa 1.410.000,00 USD (izvršena uplata MFIN-a za prvi od pet obroka za opće povećanje kapitala IFC-a).

\*\*\*\* Iznos uplate u 2020. IDB je transferirao iz svojih ostvarenih prihoda od redovnog kapitala u kapital RH u IIC-u.

Bilješka 15.

AOP 151 Potraživanja za prihode od imovine

Potraživanja za prihode od imovine u ukupnom iznosu od 1.136.215.213 kuna odnose se na:

* potraživanja za zatezne kamate po danim zajmovima bivšeg

Fonda za razvoj i zapošljavanje 155.791.187,48

* potraživanja za prihode od kamata na dane zajmove trgovačkim društvima u javnom sektoru 10.675.602,74
* potraživanja za kamate po danim zajmovima bivšeg Fonda za razvoj i zapošljavanje
  + tuzemnim trgovačkim društvima i obrtima 80.835.772,52
* evidentirano potraživanje od Republike Sudan 188.511.501,28
* potraživanja za prihode od kamata na dane zajmove po protestiranim jamstvima

700.401.148,68

Bilješka 16.

AOP 156 Potraživanje za kazne, upravne mjere te ostale prihode

Iznos od 27.918.437,42 kune odnosi se na potraživanje od Đakovštine d.d. u stečaju.

Bilješka 17.

AOP 157 Ispravak vrijednosti potraživanja

Članak 37.a Pravilnika o proračunskom računovodstvu i Računskom planu propisuje obvezu provođenja ispravka vrijednosti svih potraživanja koja udovoljavaju zadanim kriterijima na kraju proračunske godine. Ispravak vrijednosti potraživanja provodi se za sva potraživanja te ne predstavlja promjenu u vrijednosti imovine i obveza, a provodi se zaduženjem odgovarajućeg osnovnog računa u razredu 9 *Vlastiti izvori* i odobrenjem odgovarajućeg osnovnog računa ispravka vrijednosti potraživanja.

Iznos od 421.107.259 kuna na AOP-u 157 odnosi se na ispravak vrijednosti potraživanja:

* potraživanje Fond za razvoj i zapošljavanje (FRZ) 194.001.717,75
* potraživanje od Republike Sudan 188.511.501,28
* potraživanje od Nacionalnih veletržnica d.d. 10.675.602,74
* potraživanje od Đakovštine d.d. u stečaju 27.918.437,42

Bilješka 18.

AOP 164 Rashodi budućih razdoblja i nedospjela naplata prihoda

Rashodi budućih razdoblja i nedospjela naplata prihoda u 2020. evidentirani su u iznosu od 8.717.059.331 kuna. Iznos od 1.723.665.871 kune odnosi se na unaprijed plaćene rashode budućeg razdoblja koji, između ostalog, sadrže diskont na obveznice koji će se postepeno priznavati u vijeku isplate obveznica u iznosu od 1.451.887.522 kune, neraspoređena sredstva carinarnica u iznosu od 195.657.012 kune, sredstva Fonda za naknadu oduzete imovine 58.382.246 kuna i diskont instrumenta SURE Europske unije u iznosu od 6.214.174 kune.

Bilješka 19.

AOP 170 do180 Obveze za rashode poslovanja

Iznos od 9.236.312.161 kune na AOP-u 170 *Obveze za rashode poslovanja* odnosi se na unesene, a neplaćene zahtjeve u 2020. za rashode poslovanja u iznosu od 24.124.501 kune (AOP 172 i 176) te na obveze bivšeg Fonda za naknadu oduzete imovine u iznosu od 58.382.246 kuna (AOP 179 *Obveze za kazne, naknade šteta i kapitalne pomoći*) i iznos 9.153.805.414 kuna (AOP 180 *Ostale tekuće obveze*) koji između ostalog uključuje:

* obveze državnog proračuna za prihode proračunskih korisnika uplaćene na račun proračuna 3.535.711.273,43
* obveze za predujmove korisnika 6.686.496,34
* 35 posto od prodaje stanova Ljubljanske banke 333.763,84
* depoziti carinarnica 49.140.053,39
* depoziti korisnika iz ranijih godina 97.821.696,26
* sredstva Sigurnosnog fonda za žitarice i industrijsko bilje 1.784.050,00
* jamčevine korisnika 114.814.528,09
* neprepoznati nalozi 8.899.901,63
* sredstva iz zaključenih stečajeva i likvidacija 26.755.557,84
* obveze za prodane kupone za sezonske poljoprivrednike 55.892.859,10
* obveze za doprinose osiguranja iz EU 2.761.325,59
* oduzeta sredstva (od fizičkih i pravnih osoba) 41.727.470,73

Bilješka 20.

AOP 185 Obveze za trezorske zapise

Na AOP 185 *Obveze za trezorske zapise* evidentiran je ukupan iznos od 23.074.055.842 kune, a odnosi se na tuzemne trezorske i Euro zapise čija se analitika daje u Tablici 5.

**Tablica 5.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2020. (org.val.)** | **Stanje obveza na dan 31.12.2020. u kunama** |
| 1. | Trezorski zapisi | HRK | 14.078.547.800,00 | 14.078.547.800,00 |
| 2. | EURO zapisi | EUR | 159.000.000,00 | 1.198.367.100,00 |
| 3. | EURO FX zapisi | EUR | 1.034.528.910,00 | 7.797.140.941,78 |
|  | **Ukupno:** | **HRK** |  | **23.074.055.841,78** |

Ministarstvo financija provodi aukcije trezorskih zapisa u skladu s Pravilima i uvjetima aukcija trezorskih zapisa, koristeći se elektroničkim aukcijskim sustavom Bloomberg (BAS).

Tijekom 2020. održano je 17 aukcija trezorskih zapisa na kojima je bilo ukupno 19 izdanja, od čega 16 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje trezorskih zapisa izraženih i plativih u eurima. Svih 19 izdanja u 2020. je bilo s rokom dospijeća od 364 dana.

Na aukcijama trezorskih zapisa izdano je ukupno 15,517 milijardi kuna, 159 milijuna eura (plativih u kunama) i 1,034 milijarde eura (plativih u eurima) trezorskih zapisa. Istodobno je iskupljeno 19,237 milijardi kuna, 106,000 milijuna eura (plativih u kunama) i 1,048 milijardi eura (plativih u eurima) trezorskih zapisa. Stanje ukupno upisanih trezorskih zapisa smanjilo se sa 26,3 milijarde kuna, koliko je iznosilo potkraj 2019., na 23,0 milijarde kuna, koliko je iznosilo na kraju 2020.

Potkraj 2020. kamatne stope na trezorske zapise u kunama s rokom od 364 dana iznosile su 0,06% te su ostale nepromijenjene u odnosu na 2019. Nepromijenjene su ostale i kamatne stope na trezorske zapise s valutnom klauzulom s rokom od 364 dana te su potkraj 2020. iznosile 0,05%. Kamatne stope na eurske trezorske zapise (plative u eurima) s rokom dospijeća od 364 dana iznosile su 0,06%.

Bilješka 21.

AOP 187 Obveza za obveznice - tuzemne

Iznos od 118.627.350.500 kuna odnosi se na obvezu za sve tuzemne obveznice izdane do 31. prosinca 2020. U Tablici 6. dan je prikaz aktivnih obveznica izdanih na domaćem tržištu kapitala na dan 31. prosinca 2020. s uvjetima izdanja, datumom izdanja te datumom dospijeća.

**Tablica 6.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1. | Obveznice - Serija 17 D-22 | EUR | 1.000.000.000,00 | 7.536.900.000,00 |
| 2. | Obveznice - Serija 19 D-24 | EUR | 1.400.000.000,00 | 10.551.660.000,00 |
| 3. | Obveznice - Serija 20 D-25 | HRK | 6.000.000.000,00 | 6.000.000.000,00 |
| 4. | Obveznice - Serija 21 D-26 | HRK | 12.460.000.000,00 | 12.460.000.000,00 |
| 5. | Obveznice - Serija 22 D-21 | HRK | 6.000.000.000,00 | 6.000.000.000,00 |
| 6. | Obveznice - Serija 23 D-22 | HRK | 3.000.000.000,00 | 3.000.000.000,00 |
| 7. | Obveznice - Serija 24 D-28 | HRK | 8.090.000.000,00 | 8.090.000.000,00 |
| 8. | Obveznice - Serija 25 D-32 I. | HRK | 3.000.000.000,00 | 3.000.000.000,00 |
| 9. | Obveznice - Serija 26 D-23 | HRK | 11.300.000.000,00 | 11.300.000.000,00 |
| 10. | Obveznice - Serija 27 D-29 | HRK | 10.000.000.000,00 | 10.000.000.000,00 |
| 11. | Obveznice - Serija 28 D-22 | EUR | 500.000.000,00 | 3.768.450.000,00 |
| 12. | Obveznice - Serija 29 D-24 | HRK | 3.500.000.000,00 | 3.500.000.000,00 |
| 13. | Obveznice - Serija 30 D-34 I. | HRK | 11.500.000.000,00 | 11.500.000.000,00 |
| 14. | Obveznice - Serija 31 D-40 | EUR | 800.000.000,00 | 6.029.520.000,00 |
| 15. | Obveznice - Serija 32 D-25 | HRK | 5.000.000.000,00 | 5.000.000.000,00 |
| 16. | Obveznice - Serija 33 D-27 | EUR | 1.445.000.000,00 | 10.890.820.500,00 |
|  | **Ukupno:** | **EUR** | **5.145.000.000,00** | **38.777.340.500,00** |
|  | **Ukupno:** | **HRK** | **79.850.000.000,00** | **79.850.000.000,00** |
|  |  |  |  | **118.627.350.500,00** |

Republika Hrvatska se u veljači, svibnju i srpnju 2020. uz plasman na domaćem tržištu kapitala zadužila izdavanjem obveznica.

U veljači su izdane obveznice u iznosu od 5 milijardi kuna s dospijećem 3. ožujka 2025. po cijeni 99,406% nominalnog iznosa uz nepromjenjivi kamatni kupon od 0,25% godišnje.

Obveznice u iznosu od 800 milijuna eura uz valutnu klauzulu također su izdane u veljači, ali s dospijećem 3. ožujka 2040. po cijeni 99,472% nominalnog iznosa uz nepromjenjivi kamatni kupon od 1,25% godišnje. U istom mjesecu su izdane obveznice indeksirane na kretanje tečaja kune prema euru u iznosu 4 milijarde kuna s dospijećem 27. studenog 2034. po cijeni 98,374% nominalnog iznosa uz nepromjenjivi kamatni kupon 1,00% godišnje. Ovo izdanje obveznica je konsolidirano s izdanjem iznosa od 7,5 milijardi kuna obveznica pod oznakom RHMF-O-34BA iz studenog 2019. godine te s njim čini integralno izdanje u iznosu 11,5 milijardi kuna.

U svibnju su izdane obveznice s dospijećem 5. svibnja 2027. u iznosu 1,445 milijardi eura uz valutnu klauzulu. Izdane su po cijeni 100,00% nominalnog iznosa, uz nepromjenjivi kamatni kupon 0,75% godišnje.

U srpnju su izdane obveznice u iznosu 2,46 milijardi kuna s dospijećem 14. prosinca 2026. godine po cijeni 121,307% nominalnog iznosa uz nepromjenjivi kamatni kupon 4,25% godišnje, što čini prinos do dospijeća od 0,85%. Ovo izdanje obveznica je konsolidirano s izdanjem iznosa od 10 milijardi kuna obveznica pod oznakom RHMF-O-26CA5 te s njim čini integralno izdanje u iznosu 12,46 milijardi kuna. U istom mjesecu su izdane obveznice u iznosu 2,59 milijardi kuna s dospijećem 7. veljače 2028. godine po cijeni 114,163% nominalnog iznosa uz nepromjenjivi kamatni kupon 2,875% godišnje, što čini prinos do dospijeća od 0,94%. Ovo izdanje obveznica je konsolidirano s izdanjem iznosa od 5,5 milijardi kuna obveznica pod oznakom RHMF-O-282A2 te s njim čini integralno izdanje u iznosu 8,09 milijardi kuna.

Tijekom 2020. dospjele su i iskupljene dvije obveznice izdane na domaćem tržištu kapitala. Dospjelo je i iskupljeno 5 milijardi kuna obveznica koje su izdane 2010. uz kupon 6,75% te 1 milijarda eura obveznica izdanih također 2010. godine uz kamatni kupon od 6,5%.

Bilješka 22.

AOP 193 Obveze za mjenice

Iznos od 4.241.441 kune odnosi se na obveze po izdanim mjenicama za članski kapital IDA i MIGA. Analitika dana u Tablici 7.

**Tablica 7.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1 | IDA | HRK | 2.999.304,65 | 2.999.304,65 |
| 2 | MIGA | USD | 202.334,00 | 1.242.136,52 |
| **UKUPNO** | | **HRK** | 2.999.304,65 | 2.999.304,65 |
| **USD** | 202.334,00 | 1.242.136,52 |
|  |  |  |  | **4.241.441,17** |

Bilješka 23.

AOP 194 Obveza za obveznice – inozemne

Iznos od 98.512.892.959,47 kune odnosi se na obvezu za sve inozemne obveznice izdane do 31. prosinca 2020. U Tablici 8. dan je prikaz aktivnih obveznica izdanih na međunarodnom tržištu kapitala na dan 31 prosinca 2020. s uvjetima izdanja, datumom izdanja te datumom dospijeća.

izdanih obveznica.

**Tablica 8.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1. | Euro-USD obveznice III D-21 (cross currency swap) | EUR | 1.081.081.081,08 | 8.147.999.999,99 |
| 2. | Euro-USD obveznice V D-23 (cross currency swap) | EUR | 1.167.406.023,82 | 8.798.622.460,93 |
| 3. | Euro-USD obveznice VI D-24 (cross currency swap) | EUR | 1.297.257.227,56 | 9.777.297.998,40 |
| 4. | Euro-EUR obveznice/IX | EUR | 1.250.000.000,00 | 9.421.125.000,00 |
| 5. | Euro-EUR obveznice/X | EUR | 1.500.000.000,00 | 11.305.350.000,00 |
| 6. | Euro-EUR obveznice/XI | EUR | 1.250.000.000,00 | 9.421.125.000,00 |
| 7. | Euro-EUR obveznice/XII | EUR | 1.275.000.000,00 | 9.609.547.500,00 |
| 8. | Euro-EUR obveznice/XIII | EUR | 750.000.000,00 | 5.652.675.000,00 |
| 9. | Euro-EUR obveznice/XIV | EUR | 1.500.000.000,00 | 11.305.350.000,00 |
| 10. | Euro-EUR obveznice/XV | EUR | 2.000.000.000,00 | 15.073.800.000,00 |
|  | **Ukupno:** | **EUR** | **13.070.744.332,48** | **98.512.892.959,47** |
|  |  |  |  | **98.512.892.959,47** |

Republika Hrvatska se u lipnju 2020. zadužila na međunarodnom financijskom tržištu izdavanjem euroobveznica u iznosu od 2 milijarde eura. Obveznice su izdane po cijeni od 98,572% nominalnog iznosa uz nepromjenjivi kamatni kupon od 1,5% godišnje, što čini prinos do dospijeća od 1,643%. Obveznice su uplaćene 17. lipnja 2020., a datum dospijeća obveznica je 17. lipnja 2031.

Sredstva ostvarena ovim zaduženjem koristila su se, između ostalog, za otplatu iznosa 1,25 milijardi dolara međunarodnih obveznica, koje su dospjele 14. srpnja 2020. Ova desetogodišnja dolarska obveznica izdana je u srpnju 2010. uz nepromjenjivi kamatni kupon 6,625% godišnje.

Bilješka 24.

AOP 200 Obveze za kredite od kreditnih institucija u javnom sektoru

Analitika obveza za kredite od kreditnih institucija u javnom sektoru u iznosu od 2.654.477.281 kune daje se u Tablici 9.

**Tablica 9.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1. | Hrvatske vode KO-09/12 - projekt navodnjavanja | HBOR | HRK | 52.500.000,00 | 52.500.000,00 |
| 2. | HŽ Putnički prijevoz F-001-14 preuzeto 2015. | HBOR | EUR | 64.280.709,75 | 484.477.281,31 |
| 3. | HPB HRK 500 mil. 2016 | HPB | HRK | 290.000.000,00 | 290.000.000,00 |
| 4. | HPB HRK 300 mil. 2016 | HPB | HRK | 187.500.000,00 | 187.500.000,00 |
| 5. | HPB HRK 950 mil. 2017 | HPB | HRK | 740.000.000,00 | 740.000.000,00 |
| 6. | HPB HRK 400 mil. D-2024 | HPB | HRK | 400.000.000,00 | 400.000.000,00 |
| 7. | HPB HRK 500 mil. D-2025 | HPB | HRK | 500.000.000,00 | 500.000.000,00 |
| **UKUPNO** |  |  | **EUR** | **64.280.709,75** | **484.477.281,31** |
| **UKUPNO** |  |  | **HRK** | **2.170.000.000,00** | **2.170.000.000,00** |
|  |  |  |  |  | **2.654.477.281,31** |

Bilješka 25.

AOP 202 Obveze za zajmove od ostalih financijskih institucija u javnom sektoru

Iznos od 342.471.139 kuna čine obveze prema Središnjem registru osiguranika (REGOS) na dan 31. prosinca 2020. temeljem Sporazuma o upravljanju privremenim računom. U skladu s Pravilnikom o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine, br. 60/14, 135/15, 86/18, 56/19 i 91/19), REGOS na privremeni račun prosljeđuje nepovezane uplate doprinosa definirane propisom o povezivanju podataka o doprinosima za obvezna mirovinska osiguranja te uplaćena sredstva doprinosa za osiguranike koji nisu odabrali mirovinski fond. Nakon povezivanja nepovezanih uplata, REGOS je dužan sredstva s privremenog računa proslijediti na osobne račune članova, a za osiguranike koji nisu odabrali mirovinski fond, REGOS uplaćena sredstva doprinosa prosljeđuje na osobne račune članova po učlanjenju u mirovinski fond.

Bilješka 26.

AOP 204 Obveze za kredite od tuzemnih kreditnih institucija izvan javnog sektora

Iznos od 21.277.217.516 kuna čine obveze za kredite od tuzemnih kreditnih institucija izvan javnog sektora čija analitika je dana u Tablici 10.

**Tablica 10.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2020. (org.val.)** | **Stanje obveza na 31.12.2020. u kunama** |
| 1. | KBC 2007 (HRK 572,8) F-022-07 | PBZ | HRK | 240.231.457,07 | 240.231.457,07 |
| 2. | ZABA EUR 106,4 mil. D-2021 | ZABA | EUR | 106.400.000,00 | 801.926.160,00 |
| 3. | HŽ Infrastruktura F-014-12 preuzeto 2014. | ZABA | EUR | 11.185.915,48 | 84.307.126,38 |
| 4. | HŽ Infrastruktura F-011-13 preuzeto 2015. | Erste bank | EUR | 46.551.139,58 | 350.851.283,90 |
| 5. | HŽ Putnički prijevoz F-009-13 preuzeto 2015. | PBZ | EUR | 16.515.277,36 | 124.473.993,93 |
| 6. | ERSTE EUR 150 mil. 2016 | Erste bank | EUR | 150.000.000,00 | 1.130.535.000,00 |
| 7. | ZABA HRK 1 mlrd. D-2021 | ZABA | HRK | 1.000.000.000,00 | 1.000.000.000,00 |
| 8. | ZABA HRK 1 mlrd. D-2023 | ZABA | HRK | 500.000.000,00 | 500.000.000,00 |
| 9. | ZABA EUR 300 mil. D-2021 | ZABA | EUR | 300.000.000,00 | 2.261.070.000,00 |
| 10. | ERSTE EUR 150 mil. 2018 D-2023 | Erste bank | EUR | 90.000.000,00 | 678.321.000,00 |
| 11. | PBZ EUR 100 mil. 2018 | PBZ | EUR | 85.000.000,00 | 640.636.500,00 |
| 12. | Splitska banka EUR 120 mil. D-2023 | SGS | EUR | 120.000.000,00 | 904.428.000,00 |
| 13. | ZABA EUR 200 mil. D-2023 | ZABA | EUR | 200.000.000,00 | 1.507.380.000,00 |
| 14. | ERSTE HRK 500 mil. D-2021 | Erste bank | HRK | 500.000.000,00 | 500.000.000,00 |
| 15. | OTP HRK 450 mil. D-2022 | OTP banka | HRK | 300.000.000,00 | 300.000.000,00 |
| 16. | Raiffeisenbank EUR 80 mil. D-2022 | Raiffeisenbank | EUR | 80.000.000,00 | 602.952.000,00 |
| 17. | ZABA HRK 1,85 mlrd. D-2022 | ZABA | HRK | 1.850.000.000,00 | 1.850.000.000,00 |
| 18. | ERSTE HRK 1,8 mlrd. D 2025 | Erste bank | HRK | 1.800.000.000,00 | 1.800.000.000,00 |
| 19. | OTP HRK 700 mil. D-2023 | OTP banka | HRK | 700.000.000,00 | 700.000.000,00 |
| 20. | OTP HRK 800 mil. D-2025 | OTP banka | HRK | 800.000.000,00 | 800.000.000,00 |
| 21. | PBZ HRK 1,14 mlrd. 2020 | PBZ | HRK | 1.140.000.000,00 | 1.140.000.000,00 |
| 22. | PBZ HRK 1,2 mlrd. 2020 | PBZ | HRK | 1.200.000.000,00 | 1.200.000.000,00 |
| 23. | Raiffeisenbank HRK 370 mil. D-2022 | Raiffeisenbank | HRK | 370.000.000,00 | 370.000.000,00 |
| 24. | ZABA HRK 750 mil. D-2023 | ZABA | HRK | 625.000.000,00 | 625.000.000,00 |
| 25. | ZABA HRK 750 mil. D-2025 | ZABA | HRK | 675.000.000,00 | 675.000.000,00 |
| 26. | Sveučilište u Splitu | ZABA / PBZ | HRK | 169.615.384,38 | 169.615.384,38 |
| 27. | Sveučilište u Osijeku | Addiko Bank | HRK | 195.914.808,70 | 195.914.808,70 |
| 28. | Sveučilište u Zagrebu | PBZ | HRK | 77.989.432,82 | 77.989.432,82 |
| 29. | Sveučilište u Dubrovniku | ZABA | HRK | 27.536.145,00 | 27.536.145,00 |
| 30. | Sveučilište u Osijeku - 25140097 | Addiko Bank | EUR | 581.205,73 | 4.380.489,47 |
| 31. | Sveučilište u Rijeci | ZABA | EUR | 1.946.255,61 | 14.668.733,91 |
| **UKUPNO** |  |  | **EUR** | **1.208.179.793,76** | **9.105.930.287,60** |
| **UKUPNO** |  |  | **HRK** | **12.171.287.227,97** | **12.171.287.227,97** |
|  |  |  |  |  | **21.277.217.515,57** |

*Zaduživanje na domaćem tržištu putem dugoročnih kredita*:

* Kredit u iznosu od 800.000.000,00 kuna

Republika Hrvatska se u siječnju zadužila na domaćem financijskom tržištu u iznosu 800 milijuna kuna uz fiksnu kamatnu stopu 0,46% godišnje. Glavnica će se otplatiti jednokratno 17. veljače 2025.

* Kredit u iznosu od 1.800.000.000,00 kuna

Republika Hrvatska se u ožujku zadužila na domaćem financijskom tržištu u iznosu 1,8 milijardi kuna uz fiksnu kamatnu stopu 1,35% godišnje. Glavnica će se otplatiti jednokratno 31. svibnja 2025.

* Kredit u iznosu od 1.140.000.000,00 kuna

U istom mjesecu Republika Hrvatska se zadužila na domaćem financijskom tržištu u iznosu 1,14 milijardi kuna, uz varijabilnu kamatnu stopu u visini prinosa TZ na 182 dana uvećanog za kamatnu maržu u iznosu 1,2% godišnje. Glavnica će se otplatiti jednokratno 30. rujna 2023.

* Kredit u iznosu od 370.000.000,00 kuna

Istovremeno, Republika Hrvatska se zadužila na domaćem financijskom tržištu u iznosu 370 milijuna kuna uz fiksnu kamatnu stopu 0,95% godišnje. Glavnica će se otplatiti jednokratno 30. travnja 2022.

* Kredit u iznosu od 750.000.000,00 kuna

Republika Hrvatska se u ožujku zadužila na domaćem financijskom tržištu i u iznosu 750 milijuna kuna uz fiksnu kamatnu stopu 1,3% godišnje. Glavnica će se otplatiti u jednakim šestomjesečnim ratama, zaključno s 30. travnja 2025.

* Kredit u iznosu od 750.000.000,00 kuna

U istom mjesecu se Republika Hrvatska zadužila u još jednom iznosu od 750 milijuna kuna, ali uz fiksnu kamatnu stopu 1,00% godišnje, dok će se glavnica otplatiti u jednakim šestomjesečnim ratama, zaključno s 30. travnja 2023.

* Kredit u iznosu od 500.000.000,00 kuna

U travnju se Republika Hrvatska zadužila u iznosu 500 milijuna kuna uz fiksnu kamatnu stopu 0,98% godišnje. Glavnica će se otplatiti jednokratno 10. travnja 2025.

* Kredit u iznosu od 700.000.000,00 kuna

U istom mjesecu se Republika Hrvatska zadužila u iznosu 700 milijuna kuna uz fiksnu kamatnu stopu 0,73% godišnje. Glavnica će se otplatiti u tri jednake godišnje rate od kojih posljednja dospijeva 30. travnja 2023.

* Kredit u iznosu od 1.200.000.000,00 kuna

U lipnju se Republika Hrvatska zadužila u iznosu 1,2 milijarde kuna uz promjenjivu kamatnu stopu u visini prinosa TZ na 182 dana uvećanog za kamatnu maržu u iznosu 1,25% godišnje. Glavnica će se otplatiti u dvije jednake rate, od kojih prva dospijeva četiri godine, a druga pet godina od sklapanja Ugovora o kreditu. Sredstva ostvarena ovim zaduženjem koristila su se, između ostalog, za prijevremenu otplatu dvaju kredita u iznosima 37,5 milijuna eura i 4,9 milijuna eura.

Temeljem naloga Državnog ureda za reviziju Ministarstvo financija je obveze po kreditima sveučilišta u Zagrebu, Splitu, Osijeku, Rijeci i Dubrovniku preuzelo iz poslovnih knjiga Ministarstva znanosti i obrazovanja i evidentiralo ih u Glavnoj knjizi državnog proračuna. Ministarstvo znanosti i obrazovanja je s danom 31. prosinca 2019. isknjižilo navedene obveze iz svoje Glavne knjige te će ih nadalje voditi izvanbilančno.

Bilješka 27.

AOP 217 Obveze za zajmove od međunarodnih organizacija

Iznos od 6.051.521.648 kuna u 2020. odnosi se na obveze za zajmove od međunarodnih organizacija. Analitički prikaz ovih zajmova daje se u Tablici 11.

**Tablica 11.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2020.** | **Stanje obveza na 31.12.2020. u kunama** |
| 1. | F/P 01351-003-001 - Projekt obnove zdravstvene infrastrukture | CEB | EUR | 2.600.000,00 | 19.595.940,00 |
| 2. | F/P 01456-004-001 - Projekt obnove i izgradnje školskih objekata u RH | CEB | EUR | 2.517.800,00 | 18.976.406,82 |
| 3. | F/P 01498-002-002 - Projekt izgradnje objekata komunalne i društvene infrastrukture na hrv. otocima | CEB | EUR | 544.000,00 | 4.100.073,60 |
| 4. | F/P 01498-003-002 - Projekt izgradnje objekata komunalne i društvene infrastrukture na hrv. otocima | CEB | EUR | 490.000,00 | 3.693.081,00 |
| 5. | F/P 01498-004-002 - Projekt izgradnje objekata komunalne i društvene infrastrukture na hrv. otocima | CEB | EUR | 3.858.000,00 | 29.077.360,20 |
| 6. | F/P 01498-005-002 - Projekt izgradnje objekata komunalne i društvene infrastrukture na hrv. otocima | CEB | EUR | 943.600,00 | 7.111.818,84 |
| 7. | F/P 01498-006-002 - Projekt izgradnje objekata komunalne i društvene infrastrukture na hrv. otocima | CEB | EUR | 1.152.394,00 | 8.685.478,34 |
| 8. | F/P 01498-007-002 - Projekt izgradnje objekata komunalne i društvene infrastrukture na hrv. otocima | CEB | EUR | 1.485.546,00 | 11.196.411,65 |
| 9. | F/P 01511-001-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 574.000,00 | 4.326.180,60 |
| 10. | F/P 01511-002-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.396.000,00 | 10.521.512,40 |
| 11. | F/P 01511-003-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.810.000,00 | 13.641.789,00 |
| 12. | F/P 01511-004-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 5.320.000,00 | 40.096.308,00 |
| 13. | F/P 01511-005-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.868.800,80 | 14.084.964,75 |
| 14. | F/P 01576-002-002 - Projekt financiranja zdravstvenih ustanova u RH | CEB | EUR | 7.520.000,00 | 56.677.488,00 |
| 15. | F/P 01576-003-002 - Projekt financiranja zdravstvenih ustanova u RH | CEB | EUR | 11.230.246,40 | 84.641.244,09 |
| 16. | F/P 01751-001-001 - Projekt "Financiranje vodno-komunalne infrastrukture" | CEB | EUR | 9.100.000,00 | 68.585.790,00 |
| 17. | F/P 01751-002-001 - Projekt "Financiranje vodno-komunalne infrastrukture" | CEB | EUR | 4.875.000,03 | 36.742.387,73 |
| 18. | F/P 01751-003-000 - Projekt "Financiranje vodno-komunalne infrastrukture" | CEB | EUR | 9.750.000,00 | 73.484.775,00 |
| 19. | F/P 01751-004-000 - Projekt "Financiranje vodno-komunalne infrastrukture" | CEB | EUR | 10.500.000,00 | 79.137.450,00 |
| 20. | LD 01845-001-000 - Projekt zaštite od poplava | CEB | EUR | 3.731.250,00 | 28.122.058,13 |
| 21. | LD 01845-002-000 - Projekt zaštite od poplava | CEB | EUR | 7.721.833,33 | 58.198.685,62 |
| 22. | LD 01845-003-000 - Projekt zaštite od poplava | CEB | EUR | 5.200.000,00 | 39.191.880,00 |
| 23. | LD 01845-004-000 - Projekt zaštite od poplava | CEB | EUR | 9.302.777,78 | 70.114.105,85 |
| 24. | LD 01845-005-000 - Projekt zaštite od poplava | CEB | EUR | 9.313.800,00 | 70.197.179,22 |
|  |  |  |  |  |  |
| **UKUPNO** | | **CEB** | **EUR** | **112.805.048,34** | **850.200.368,83** |
| 25. | 74500-HR FSL (PAL2) - Drugi programski zajam za prilagodbu | IBRD | EUR | 15.000.000,00 | 113.053.500,00 |
| 26. | 74530-HR FSL - Projekt unutarnje vode | IBRD | EUR | 17.149.465,00 | 129.253.802,76 |
| 27. | 74710-HR FSL - Projekt modernizacije Porezne uprave | IBRD | EUR | 1.758.534,94 | 13.253.901,99 |
| 28. | 75980-HR IFL FS - Projekt unapređenja hitne medicinske pomoći i investicijskog planiranja u zdravstvu | IBRD | EUR | 11.932.541,09 | 89.934.368,94 |
| 29. | 76400-HR IFL FS - Projekt zaštite od onečišćenja voda na priobalnom području 2 | IBRD | EUR | 18.623.088,36 | 140.360.354,66 |
| 30. | 78460-HR IFL FS DPL - Zajam za razvojnu politiku u fiskalnom, socijalnom i financijskom sektoru | IBRD | EUR | 200.000.000,00 | 1.507.380.000,00 |
| 31. | 78880-HR IFL FS - Projekt potpore pravosudnom sektoru | IBRD | EUR | 16.702.650,32 | 125.886.205,20 |
| 32. | 80210-HR IFL FS - Projekt integracije u EU Natura 2000 | IBRD | EUR | 14.020.372,10 | 105.670.142,48 |
| 33. | 80630-HR IFL FS ERDPL - Zajam za razvojnu politiku gospodarskog oporavka | IBRD | EUR | 150.000.000,00 | 1.130.535.000,00 |
| 34. | 80860-HR IFL FS - Projekt implementacije integriranog sustava zemljišne administracije | IBRD | EUR | 11.397.785,89 | 85.903.972,47 |
| 35. | 82580-HR IFL FS - Drugi projekt tehnologijskog razvoja | IBRD | EUR | 7.252.216,19 | 54.659.228,20 |
| 36. | 83640-HR IFL FS ERDPL 2 - Drugi zajam za razvojnu politiku gospodarskog oporavka | IBRD | EUR | 150.000.000,00 | 1.130.535.000,00 |
| 37. | 83650-HR IFL FS - Program poboljšanja kvalitete i djelotvornosti pružanja zdravstvenih usluga | IBRD | EUR | 54.717.493,23 | 412.400.274,73 |
| 38. | 87490-HR IFL FS - Projekt modernizacije i restrukturiranja cestovnog sektora | IBRD | EUR | 15.922.512,00 | 120.006.380,69 |
| 39. | 89000-HR IFL FS - Dodatno financiranje Projekta implementacije integriranog sustava zemljišne administracije | IBRD | EUR | 4.947.733,18 | 37.290.570,20 |
| 40. | 91350-HR IFL FS - Zajam za razvojnu politiku za odgovor na krizu i podršku oporavku | IBRD | EUR | 689.750,00 | 5.198.576,78 |
|  |  |  |  |  |  |
| **UKUPNO** | | **IBRD** | **EUR** | **690.114.142,30** | **5.201.321.279,10** |
|  |  |  |  |  |  |
| **SVEUKUPNO** | | | **EUR** | **802.919.190,64** | **6.051.521.647,93** |

Bilješka 28.

AOP 218 Obveza za kredite i zajmove od institucija i tijela EU

Iznos od 8.992.054.164 kune odnosi se na obveze za zajmove Europske investicijske banke (EIB). Analitički prikaz ovih zajmova daje se u Tablici 12.

**Tablica 12.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2020.** | **Stanje obveza na 31.12.2020. u kunama** |
| 1. | FINo. 21.051 - Projekt Hrvatske željeznice - Koridor V.c. (6 tranši) | EIB | EUR | 1.794.781,53 | 13.527.088,91 |
| 2. | FINo. 22.165 - Projekt "Obnove komunalne infrastrukture na područjima od posebne državne skrbi" (5 tranši) | EIB | EUR | 18.225.348,88 | 137.362.631,97 |
| 3. | FINo. 22.881 - Okvirni višesektorski zajam za komunalnu infrastrukturu za Projekt - "Integralni razvoj lokalne zajednice" (6 tranši) | EIB | EUR | 61.673.333,46 | 464.825.746,95 |
| 4. | FINo. 25.749 - Projekt sufinanciranja EU IPA ISPA 2007-2011. (5 tranši) | EIB | EUR | 172.093.040,58 | 1.297.048.037,55 |
| 5. | FINo. 31.146 - Projekt razvoja infrastrukture na otocima i u priobalju (1 tranša) | EIB | EUR | 6.066.666,68 | 45.723.860,10 |
| 6. | FINo. 31.176 - Projekt "Financiranje vodno-komunalne infrastrukture" (4 tranše) | EIB | EUR | 33.217.476,45 | 250.356.798,26 |
| 7. | FINo. 84.395 - Projekt nacionalnog sufinanciranja EU fondova u razdoblju od 2014. - 2020. godine (2 tranše) | EIB | EUR | 300.000.000,00 | 2.261.070.000,00 |
| 8. | FINo. 89.118 - Projekt nacionalnog sufinanciranja EU fondova u razdoblju od 2014. - 2020. godine / B (1 tranša) | EIB | EUR | 90.000.000,00 | 678.321.000,00 |
|  |  |  |  |  |  |
| **UKUPNO** | | **EIB** | **EUR** | **683.070.647,58** | **5.148.235.163,75** |
|  |  |  |  |  |  |
| 9. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - I. tranša | EK | EUR | 340.000.000,00 | 2.562.546.000,00 |
| 10. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - II. tranša | EK | EUR | 170.000.000,00 | 1.281.273.000,00 |
|  |  |  |  |  |  |
| **UKUPNO** | | **EK** | **EUR** | **510.000.000,00** | **3.843.819.000,00** |
|  |  |  |  |  |  |
| **SVEUKUPNO** | | | **EUR** | **1.193.070.647,58** | **8.992.054.163,75** |

Bilješka 29.

AOP 219 Obveze za zajmove od inozemnih vlada u EU

Iznos od 1.960.881 kune (260.170,73 EUR) odnosi se na obveze za zajmove Kraljevine Belgije.

Bilješka 30.

AOP 228 Naplaćeni prihodi budućih razdoblja

Od ukupnog iznosa evidentiranog na ovom AOP-u 1.013.017.352 kune, najznačajniji iznosi odnose se na premiju na obveznice u iznosu od 946.692.097,08 kuna i na premiju za instrument SURE Europske unije.

Bilješka 29.

AOP 250 i 251 Izvanbilančni zapisi

Na izvanbilančnim zapisima evidentiran je iznos od 48.073.467.308 kuna, a odnosi se na izvanbilančnu evidenciju:

* jamstva 25.073.034.086,86
* međunarodni zajmovi dani uz državno jamstvo 22.996.394.812,37
* potencijalne obveze po sudskim sporovima Ministarstva financija

- bivšeg Fonda za naknadu oduzete imovine 4.038.408,98

Podaci o potencijalnim obvezama po sudskim sporovima razvrstani prema organizacijskoj klasifikaciji državnog proračuna daju se u Dodatku 1. Iskazani su u financijskim izvještajima proračunskih korisnika državnog proračuna razine 11, pa se stoga ne iskazuju u financijskom izvještaju državnog proračuna (razina 13).

**Obvezne Bilješke uz Bilancu**

Pravilnikom o izmjenama Pravilnika o financijskom izvještavanju u proračunskom računovodstvu iz prosinca 2018. (Narodne novine, br. 112/18) izmijenjen je sadržaj obveznih Bilješki uz Bilancu na način da sadrže:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku – sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava, i iskazuju se u tablicama.

Popisi iz točke 1. i 2. daju se u privitku.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka 1.

U Obrascu P-VRIO evidentirane su sljedeće promjene:

AOP 010 Promjene u vrijednosti (revalorizacija) financijske imovine

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **AOP** |
| Vrijednosno usklađenje imovine - zajmovi trgovačkim društvima u JS za međunarodne zajmove - dug | 65.832,19 | **povećanje** vrijednosti imovine | 013 |
| Vrijednosno usklađenje imovine - zajmovi trgovačkim društvima u JS za međunarodne zajmove - dug Ekoplus | 336.400,78 | **povećanje** vrijednosti imovine | 013 |
| Vrijednosno usklađenje imovine - zajmovi županijskim proračunima za međunarodne zajmove - dug | 986.865,03 | **povećanje** vrijednosti imovine | 013 |
| Vrijednosno usklađenje imovine - zajmovi ostalim izvanproračunskim korisnicima DP - dug | 352.436,57 | **povećanje** vrijednosti imovine | 013 |
| Vrijednosno usklađenje imovine - zajmovi gradskim proračunima za međunarodne zajmove - dug | 120.258.000,00 | **povećanje** vrijednosti imovine | 013 |
| Vrijednosno usklađenje imovine - zajmovi izvanproračunskim korisnicima DP za međunarodne zajmove - dug | 14.514.503,82 | **povećanje** vrijednosti imovine | 013 |
| Vrijednosno usklađenje imovine -ostali inozemni vrijednosni papiri - dugoročni | -2.046.016,82 | **smanjenje** vrijednosti imovine | 014 |
| Vrijednosno usklađenje imovine -dionice i udjeli - članski kapital IBRD | -11.927.022,14 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital IFC | -1.472.327,34 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital MIGA | -346.246,74 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital EBRD | 2.152.382,40 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital CEB | 223.781,56 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital IDB | -3.286.545,54 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital EIB | 7.497.072,36 | **povećanje** vrijednosti imovine | 015 |

AOP 035 Promjene u vrijednosti (revalorizacija) obveza

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **AOP** |
| Vrijednosno usklađenje obveza - obveze za obveznice - tuzemne | -313.360.043,79 | **povećanje** vrijednosti obveza | 038 |
| Vrijednosno usklađenje obveza - obveze za obveznice - inozemne | -1.088.575.542,26 | **povećanje** vrijednosti obveza | 038 |
| Vrijednosno usklađenje obveza - obveze za zajmove od međunarodnih organizacija - dug | -79.219.476,79 | **povećanje** vrijednosti obveza | 039 |
| Vrijednosno usklađenje obveza - obveze za zajmove od inozemnih vlada u EU - dug | -28.044,80 | **povećanje** vrijednosti obveza | 039 |
| Vrijednosno usklađenje obveza - obveze za kredite od kreditnih institucija u JS - dug | -6.837.487,86 | **povećanje** vrijednosti obveza | 039 |
| Vrijednosno usklađenje obveza - obveze za kredite od tuzemnih kreditnih institucija izvan JS - dug JS - dug | -135.577.776,03 | **povećanje** vrijednosti obveza | 039 |
| Vrijednosno usklađenje obveza - obveze za trezorske zapise - tuzemne | -124.441.059,54 | **povećanje** vrijednosti obveza | 038 |
| Vrijednosno usklađenje obveza - obveze za mjenice - članski kapital MIGA | 103.366,37 | **smanjenje** vrijednosti obveza | 038 |
| Vrijednosno usklađenje obveza - obveze za kredite i zajmove od institucija i tijela EU - dug | -59.713.122,95 | povećanje vrijednosti obveza | 039 |
| Vrijednosno usklađenje obveza - obveze za kredite i zajmove EK (SURE)- dug | 15.636.600,00 | **smanjenje** vrijednosti obveza | 039 |

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka 1.

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na AOP-u 148 *Rashodi poslovanja*, umanjenom za iznos na AOP-u 234 *Prijenosi proračunskim korisnicima iz nadležnog proračuna za financiranje redovne djelatnosti*, i AOP-u 341 *Rashodi za nabavu nefinancijske imovine*. Iznos rashoda državnog proračuna iskazan u okviru podskupine 367 *Prijenosi proračunskim korisnicima iz nadležnog proračuna za financiranje redovne djelatnosti* (AOP 234) ne iskazuje se u Izvještaju o rashodima prema funkcijskoj klasifikaciji državnog proračuna s obzirom na to da je iskazan u izvještajima proračunskih korisnika o rashodima prema funkcijskoj klasifikaciji.

U Zagrebu, 8. ožujka 2021.

Osoba za kontakt: Mladenka Karačić

Telefon: 01/ 4591-340

**POTPREDSJEDNIK VLADE REPUBLIKE HRVATSKE I MINISTAR FINANCIJA**

**dr. sc. Zdravko Marić**